
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 175 


ΑΠΟΦΑΣΕΙ Σ 

ΑΠΟΦΑΣΗ 1 327/ν/2007 

Λήψη απόφασης επί της αυτεπάγγελτης έρευνας της 
Γενικής Διεύθυνσης Ανταγωνισμού για εναρμονισμέ¬ 
νη πρακτική των εταιρειών διύλισης πετρελαιοειδών 
στον καθορισμό τιμών πώλησης αεροπορικών καυ¬ 
σίμων, κατόπιν και σχετικής καταγγελίας της Διε¬ 
θνούς Ένωσης Αερομεταφορών Προσώπων (ΙΑΤΑ) 
κατά των εταιρειών ΕΛΛΗΝΙΚΑ ΠΕΤΡΕΛΑΙΑ Α.Ε. και 
ΜΟΤΟΡ ΕΛΛΑΣ - Διυλιστήρια Κορίνθου Α.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα Συνεδριάσεων του 1ου 
ορόφου, του κτηρίου των Γ ραφείων της (Κότσικα ΙΑ & 
Πατησίων), την 11 η Μαΐου 2006, ημέρα Πέμπτη και ώρα 
10.30, με την εξής σύνθεση: 

Πρόεδρος: Σπυρίδων Ζησιμόπουλος 
Μέλη: Αριστομένης Κομισόπουλος, 

Αριστέα Σινανιώτη, 

Ιωάννης Δραπανιώτης, κωλυομένου του τακτικού Φαί¬ 
δωνα Στράτου, 

Γαρυφαλιά Αθανασίου, 

Σπυρίδων-Βασίλειος Χριστιανός 
Κυριάκος Μακαρώνας, κωλυομένου του τακτικού Χρή¬ 
στου Ιωάννου 
Απόστολος Ρεφενές 
Δημήτριος Γιαννέλης 
Ελίζα Αλεξανδρίδου και 

Αθανάσιος Στεφόπουλος, λόγω κωλύματος της τακτι¬ 
κής Γεωργίας Μπεχρή- Κεχαγιόγλου 
Γραμματέας: Όλγα-Ανίτα Ραφτοπούλου, κωλυομένης 
της τακτικής Αικατερίνης Τριβέλη 
Θέμα της συνεδρίασης ήταν η λήψη απόφασης επί 
της υπ’αριθμ. 1743/27.3.2006 αυτεπάγγελτης έρευνας 
της Γ ενικής Διεύθυνσης Ανταγωνισμού (εφεξής Γ.Δ.Α.) 


’ Από την παρούσα απόφαση έχουν παραλειφθεί, σύμφωνα με 
το άρθρο 26 παρ.7 του Κανονισμού Λειτουργίας και Διαχεί¬ 
ρισης της Επιτροπής Ανταγωνισμού (ΦΕΚ 1890/Β/29.12.2007), 
τα στοιχεία εκείνα, τα οποία κρίθηκε ότι αποτελούν επιχει¬ 
ρηματικό απόρρητο. Στη θέση των στοιχείων που έχουν πα- 
ραλειφθεί υπάρχει η ένδειξη [...]. Όπου ήταν δυνατό τα στοι¬ 
χεία που παραλείφθηκαν αντικαταστάθηκαν με ενδεικτικά 
ποσά και αριθμούς ή με γενικές περιγραφές (εντός [...]). 


9 Φεβρουάριου 2007 

για εναρμονισμένη πρακτική των εταιρειών διύλισης 
πετρελαιοειδών στον καθορισμό τιμών πώλησης αερο¬ 
πορικών καυσίμων, κατόπιν και σχετικής καταγγελίας 
της ΔιεθνούςΈνωσης Αερομεταφορών Προσώπων κατά 
των εγχώριων εταιρειών διύλισης. 

Η συνεδρίαση διακόπηκε και συνεχίσθηκε την 8 η Ιου¬ 
νίου 2006, ημέρα Πέμπτη και ώρα 10.30 στην ίδια ως 
άνω αίθουσα συνεδριάσεων. 

Στη συνεδρίαση παρέστησαν: α) η καταγγέλλουσα 
Διεθνής Ένωση Αερομεταφορών Προσώπων (εφεξής 
ΙΑΤΑ), δια των πληρεξουσίων δικηγόρων της Ιωάννη Χα- 
τζηπροδρόμου, Ευθυμίας Κινινή, Βύρωνα Χατζηπροδρό- 
μου και ΡυΙθηα ΡοοΙυεΙ, β) η καταγγελλόμενη εταιρεία 
«ΕΛΛΗΝΙΚΑ ΠΕΤΡΕΛΑΙΑ» (εφεξής α' καταγγελλόμενη 
ή ΕΛ.ΠΕ.), δια των νομίμων εκπροσώπων της Γεώργιο 
Ηλιόπουλο (Διευθυντή Νομικής Υπηρεσίας), Απόστολο 
Ριζάκο (Γενικό Διευθυντή Εφοδιασμού και Εμπορίας Πε¬ 
τρελαιοειδών) και Θεόδωρο Βάρδα (μέλος Δ.Σ.), μετά 
των πληρεξουσίων δικηγόρων της Ηλία Τσοπελάκο, Μα¬ 
ρίας Γκολφινοπούλου και Αικατερίνης Πολιτοπούλου 
και γ) η καταγγελλόμενη εταιρεία ΜΟΤΟΡ ΟΙΛ ΕΛΛΑΣ 
- Διυλιστήρια Κορίνθου Α.Ε.» (εφεξής β’ καταγγελλόμενη 
ή ΜΟΤΟΡ ΟΪΛ) δια του νομίμου εκπροσώπου της Ιωάννη 
Κοσμαδάκη (αναπληρωτή Διευθύνοντα Σύμβουλο και 
Γ ενικό Διευθυντή Εμπορίας), και μετά των πληρεξουσίων 
δικηγόρων της Αναστασίας Δρίτσα, Αγγελικής Κανελ- 
λοπούλου και Χαρίκλειας Νικολοπούλου,. 

Στην αρχή της συνεδρίασης το λόγο έλαβε ο Προϊ¬ 
στάμενος του Δ’ Τμήματος της Β’ Διεύθυνσης Εφαρμο¬ 
γής της Γ.Δ.Α., Ιωάννης Κατρακάζης, ως εκτελών χρέη 
Γενικού Εισηγητή, ο οποίος ανέπτυξε συνοπτικά την 
προαναφερόμενη εισήγηση της Γ.Δ.Α. και πρότεινε τα 
εξής: 

«α) Να υποχρεωθούν οι εταιρείες ΕΛ.ΠΕ Α.Ε και ΜΟ¬ 
ΤΟΡ ΟΙΛ Α.Ε να παύσουν την αναφερόμενη [στην εισή¬ 
γηση] παράβαση και να παραλείψουν αυτήν στο μέλλον 
καθώς επίσης και να προσδιορίσουν εφεξής αυτόνομα 
και ανεξάρτητα το κόστος τήρησης των αποθεμάτων 
ασφαλείας και 

β) Να επιβληθεί πρόστιμο για την προαναφερόμενη 
παράβαση στην εταιρεία ΕΛ.ΠΕ Α.Ε έξι εκατομμύρια 
επτακόσιες έξι χιλιάδες επτακόσια εξήντα πέντε ευρώ 
(6.706.765 €) και στην εταιρεία ΜΟΤΟΡ ΟΙΛ Α.Ε τρία 
εκατομμύρια τετρακόσιες εβδομήντα εννέα χιλιάδες 
τετρακόσια δεκατρία ευρώ (3.479.413€)». 

Κατά τη συνεδρίαση της 8ης Ιουνίου 2006, το λόγο 
έλαβαν οι πληρεξούσιοι δικηγόροι και οι νόμιμοι εκπρό¬ 
σωποι των ενδιαφερομένων μερών, οι οποίοι ανέπτυξαν 
τις απόψεις τους, απάντησαν σε ερωτήσεις, που τους 
υπέβαλαν ο Πρόεδρος και τα Μέλη της Επιτροπής Αντα¬ 
γωνισμού (εφεξής Επιτροπή ή Ε.Α.), και ζήτησαν, η μεν 
καταγγέλλουσα να γίνει δεκτή η καταγγελία της, οι δε 
καταγγελλόμενες εταιρείες να απορριφθεί η εισήγηση 
της Γ.Δ.Α., αναφερόμενες αμφότερες και στα υπομνή¬ 
ματα που θα καταθέσουν. Η καταγγέλλουσα και η δεύ¬ 
τερη καταγγελλόμενη ζήτησαν από την Επιτροπή την 
εξέταση μαρτύρων για τη θεμελίωση των ισχυρισμών 
τους, ενώ η α’ καταγγελλόμενη παραιτήθηκε από το 
δικαίωμα εξέτασης μαρτύρων. Η Επιτροπή, αποδεχόμενη 
το αίτημα, εξέτασε τους εξής μάρτυρες: 1) τον μάρτυρα 
της καταγγέλλουσας, ΕαεαηΙΙια δυόαείηράΘ (Οικονομικό 
Διευθυντή Ι.Α.Τ.Α) και 2) τον μάρτυρα της β’ καταγγελ¬ 
λόμενης εταιρείας Ν. Χαριτάκη. Κατόπιν, ο Πρόεδρος 
της Επιτροπής έδωσε προθεσμία στις ενδιαφερόμενες 
εταιρείες έως την 19η Ιουνίου 2006, ημέρα Δευτέρα, 
προκειμένου να υποβάλουν τα υπομνήματά τους. 

Η Επιτροπή συνήλθε σε διάσκεψη κατά τις συνεδρι¬ 
άσεις της 29ης Ιουνίου 2006, ημέρα Πέμπτη και ώρα 
10:30, και της 1ης Σεπτεμβρίου 2006, ημέρα Παρασκευή 
και ώρα 13.30. Με την από 25.9.2006 απόφασή της, η 
Ολομέλεια της Επιτροπής ανέθεσε σε τρία μέλη της 
οικείας σύνθεσης να εξετάσουν κατά πόσον παραλεί- 
φθησαν ή αγνοήθησαν από τη Γ.Δ.Α., κατά τη σύνταξη 
της παρούσας εισήγησης, κρίσιμα στοιχεία του φακέλου 
της παρούσας υπόθεσης. Τα εν λόγω μέλη διαπίστωσαν 
ότι δεν συντρέχει τέτοια περίπτωση. 

Η Επιτροπή συνήλθε εκ νέου σε διάσκεψη την 18η Ια¬ 
νουάριου 2007 (ημέρα Πέμπτη και ώρα 12.00), την οποία 
συνέχισε την 29η Ιανουάριου 2007 (ημέρα Δευτέρα και 
ώρα 13.00) και ολοκλήρωσε τη 2α Φεβρουάριου 2007 
(ημέρα Παρασκευή και ώρα 9.30) στην ως άνω αίθουσα 
συνεδριάσεων του 1ου ορόφου των Γραφείων της, και 
αφού έλαβε υπόψη της όλα τα στοιχεία του φακέλου 
της κρινόμενης υπόθεσης, την Εισήγηση της Γ.Δ.Α., τις 
απόψεις που διετύπωσαν τα ενδιαφερόμενο μέρη κατά 
τη συζήτηση της υπόθεσης και τα υπομνήματα, που 
υπέβαλαν, καθώς και τα όσα κατέθεσαν οι μάρτυρες 
κατά την ακροαματική διαδικασία: 

ΣΚΕΦΘΗΚΕ ΩΣ ΕΞΗΣ 

I. ΙΣΤΟΡΙΚΟ ΤΗΣ ΔΙΑΦΟΡΑΣ 

1. Η ΙΑΤΑ υπέβαλε, στις 25.3.2003, αναφορά-καταγγελία 
στη Ρυθμιστική Αρχή Ενέργειας (εφεξής ΡΑΕ) σχετικά 
με την απόφαση των διυλιστηρίων να μετακυλίσουν 
στις επόμενες βαθμίδες εμπορίας το κόστος τήρησης 
υποχρεωτικών διαθεσίμων που επέβαλε ο ν. 3054/2002 
από 1.1.2003 μέσω της αλλαγής της βάσης υπολογισμού 
της τιμής των αεροπορικών καυσίμων με αποτέλεσμα 
την ομοιόμορφη αύξηση των εν λόγω τιμών. 

2. Με το από 19.5.2003 έγγραφό της, η ΡΑΕ παρέ- 
πεμψε την καταγγελία στην Επιτροπή Ανταγωνισμού 
για να διερευνηθεί το θέμα της πιθανής εναρμόνισης 
της πρακτικής των εταιρειών διύλισης πετρελαίου στην 
Ελλάδα ως προς τη διαμόρφωση και επιβολή συγκε¬ 
κριμένης τιμής για τα καύσιμα που προμηθεύουν στις 
αεροπορικές εταιρείες. 

3. Καταγγελλόμενες εταιρείες είναι η ΕΛ.ΠΕ., η οποία 
απορρόφησε την εταιρεία ΠΕΤΡΟΛΑ ΕΛΛΑΣ Α.Ε.Β.Ε (εφε¬ 
ξής ΠΕΤΡΟΛΑ) το Σεπτέμβριο του 2003 και η ΜΟΤΟΡ 


ΟΪΛ. Η πρώτη είναι σήμερα ο μεγαλύτερος εμπορικός 
και βιομηχανικός όμιλος στην Ελλάδα, οι δραστηριότη¬ 
τες του οποίου περιλαμβάνουν την προμήθεια/διύλιση 
αργού πετρελαίου και την εμπορία πετρελαιοειδών, την 
παραγωγή και εμπορία πετροχημικών και χημικών, την 
έρευνα και εκμετάλλευση υδρογονανθράκων, την κατα¬ 
σκευή και εκμετάλλευση αγωγών μεταφοράς υδρογο¬ 
νανθράκων, την εμπορία, παραγωγή και εκμετάλλευση 
κάθε άλλης μορφής ενέργειας. Το 2002, είχε συνολικό 
κύκλο εργασιών 2.779.130.019 ευρώ, και κύκλο εργασιών 
στην εγχώρια αγορά αεροπορικού καυσίμου 97.812.179 
ευρώ. Η ΠΕΤΡΟΛΑ είχε, το ως άνω έτος, συνολικό κύκλο 
εργασιών 1.125.501.896 ευρώ, και κύκλο εργασιών στην 
εγχώρια αγορά αεροπορικού καυσίμου 81.793.719 ευρώ. 
Η δεύτερη καταγγελλόμενη ΜΟΤΟΡ ΟΪΛ είναι επίσης 
μία από τις σημαντικότερες μονάδες στην Ελλάδα στον 
τομέα της διύλισης και επεξεργασίας αργού πετρελαί¬ 
ου και στον τομέα της εμπορίας πετρελαιοειδών. Το 
2002, είχε συνολικό κύκλο εργασιών 1.361.796.643 ευρώ 
και κύκλο εργασιών στην εγχώρια αγορά αεροπορικού 
καυσίμου 31.824.381 ευρώ. 

4. Η Γενική Διεύθυνση Ανταγωνισμού (εφεξής ΓΔΑ), 
παράλληλα με τη διερεύνηση της ως άνω καταγγελίας, 
διενήργησε και αυτεπάγγελτο έλεγχο στη γενικότερη 
εμπορική πολιτική που εφαρμόζουν οι ως άνω εταιρείες 
διύλισης για τη διαπίστωση τυχόν άλλων παραβάσεων 
του ν. 703/1977 όπως ισχύει. 

5. Από τον έλεγχο που διεξήχθη και με βάση τα στοι¬ 
χεία του φακέλου, η Γ ΔΑ κατέληξε, μεταξύ άλλων, στις 
ακόλουθες διαπιστώσεις: 

α) Ότι οι εγχώριες εταιρείες διύλισης ΕΛ.ΠΕ, ΜΟΤΟΡ 
ΟΙΛ και ΠΕΤΡΟΛΑ εναρμόνισαν την πολιτική τους με 
την ταυτόχρονη υιοθέτηση την 1.1.2003 του νέου δείκτη 
ΡΙείΐ’ε -παρά το γεγονός ότι ο παλιός δείκτης συνέχι¬ 
σε να δημοσιεύεται μέχρι τον Μάϊο του 2003- για την 
τιμολόγηση του αεροπορικού καυσίμου (ϋ-ΑΙ), με σκο¬ 
πό να καλύψουν το κόστος τήρησης των αποθεμάτων 
ασφαλείας (030) που προβλέπει ο ν. 3054/2002. 

β) Οτι το κόστος τήρησης των αποθεμάτων ασφαλεί¬ 
ας για το αεροπορικό καύσιμο ενσωματώθηκε και για 
τις τρεις εταιρείες διύλισης (ήδη δύο μετά την εξαγορά 
της ΠΕΤΡΟΛΑ από τα ΕΛ.ΠΕ το 2003) στη νέα βάση 
υπολογισμού της τιμής, παρά το γεγονός ότι δεν μπορεί 
να είναι το ίδιο για όλες τις εταιρείες με αποτέλεσμα 
να μην μπορεί να προσδιορισθεί με ακρίβεια το τελικό 
ύψος του για κάθε εταιρεία διύλισης. 

γ) Οτι η ταυτόχρονη υιοθέτηση από τις εταιρείες δι¬ 
ύλισης της νέας βάσης (δείκτη) υπολογισμού, είχε ως 
αποτέλεσμα την αύξηση της τελικής τιμής του αερο¬ 
πορικού καυσίμου, στο βαθμό που οι υπόλοιποι παρά¬ 
γοντες καθορισμού της τιμής (προμήθειες -ρΓθηηίυπη, 
τυχόν εκπτώσεις) παρέμειναν αμετάβλητοι. 

δ) Ότι, εκτός από τα ανωτέρω, οι δύο καταγγελλό¬ 
μενες εταιρείες υιοθέτησαν από 1.1.2004 ίδια μέθοδο 
υπολογισμού της τιμής και ίδια προμήθεια -συμπερι¬ 
λαμβανομένων και των λοιπών επιβαρύνσεων- για τις 
πωλήσεις μέσω αγωγού. Επίσης, προχώρησαν σε ταυτό¬ 
χρονη αλλαγή της προμήθειας (ρΐ'θηηίυηη) που χρεώνουν 
τις εταιρείες εμπορίας αεροπορικών καυσίμων στις νέες 
τους συμβάσεις για το 2004, η οποία πλέον υπολογίζε¬ 
ται σε ετήσια και όχι σε τριμηνιαία βάση. 

II. ΕΠΙ ΤΩΝ ΔΙΚΟΝΟΜΙΚΩΝ ΕΝΣΤΑΣΕΩΝ ΚΑΙ ΛΟΙΠΩΝ 
ΑΙΤΗΜΑΤΩΝ ΤΩΝ ΜΕΡΩΝ 

6. Ως προς την ένσταση των ΕΛ.ΠΕ. σχετικά με την 
πρόσβαση στο φάκελο 

Με το υπόμνημά της, η καταγγελλόμενη εταιρεία 
ΕΛ.ΠΕ. ισχυρίζεται ότι δεν της επετράπη η πρόσβαση 
στα πλήρη στοιχεία του φακέλου, και ειδικότερα στα 
κάτωθι στοιχεία: α) το υπ’αριθμ. 4695/2.8.2005 υπηρεσι¬ 
ακό σημείωμα, μνεία του οποίου γίνεται στην υποση¬ 
μείωση 19 της σελ. 32 της Εισήγησης, β) τα αποδεικτικά 
έγγραφα από τα οποία προκύπτουν τα αναφερόμενα 
στη σελ. 27 της Εισήγησης συγκριτικά στοιχεία σχε¬ 
τικά με τις τιμές προμήθειας αεροπορικών καυσίμων 
σε τρίτες χώρες και γ) την υπ’αριθμ. 3948/28.7.2004 
επιστολή αεροπορικής εταιρείας προς τη Γ ΔΑ (σελ. 31 
της Εισήγησης) η οποία, κατά τους ισχυρισμούς της 
καταγγελόμενης εταιρείας, δεν περιλαμβάνεται στα 
στοιχεία του φακέλου χωρίς όμως να χαρακτηρίζεται 
ως απόρρητη. 

7. Ως προς το υπ’αριθμ. 4695/2.8.2005 έγγραφο, σαφώς 
ορίζεται στον Πίνακα των στοιχείων ότι «δεν μπορεί να 
χορηγηθεί επειδή είναι υπηρεσιακό σημείωμα». Πρόκει¬ 
ται ειδικότερα για εσωτερικό σημείωμα έκθεσης ελέγ¬ 
χου των χειριστών της υπόθεσης προς τον Πρόεδρο 
της Ε.Α.. Το ως άνω έγγραφο δεν έχει αποδεικτική αξία 
και συνεπώς η γνώση του ουδόλως είναι απαραίτητη 
για την υπεράσπιση της καταγγελόμενης, δεδομένου 
ότι οι επίσημες θέσεις, απόψεις και επιχειρήματα της 
Γ ΔΑ περιλαμβάνονται στην Εισήγηση. Αντιθέτως δε από 
ό,τι ισχυρίζεται η ΕΛ.ΠΕ., στο φάκελο της υπόθεσης δεν 
περιλαμβάνονται άλλα υπηρεσιακά έγγραφα, παρά μόνο 
ανυπόγραφες χειρόγραφες σημειώσεις των χειριστών 
της υπόθεσης κατά την μελέτη του αποδεικτικού υλι¬ 
κού οι οποίες δεν είναι προφανώς απόρρητες. Όσον δε 
αφορά στα συνημμένα στο εν λόγω έγγραφο στοιχεία, 
δεν υπεβλήθη από την καταγγελόμενη αίτηση για τη 
χορήγησή τους. Περαιτέρω, τα αναφερόμενα στη σελ. 27 
της Εισήγησης συγκριτικά στοιχεία σχετικά με το ύψος 
του κόστους τήρησης των αποθεμάτων ασφαλείας σε 
άλλες ευρωπαϊκές χώρες, απεστάλησαν στην Επιτροπή 
σε ηλεκτρονική μορφή από εταιρεία η οποία δήλωσε ότι 
επιθυμεί να διατηρήσει την ανωνυμία της. Ως εκ τούτου, 
η εν λόγω επιστολή χαρακτηρίσθηκε ως απόρρητη. Η 
ίδια η ΕΛ.ΠΕ. αναγνωρίζει το δικαίωμα των εταιρειών 
που προσκομίζουν αποδεικτικά στοιχεία να διατηρούν 
την ανωνυμία τους. Η ηλεκτρονική επιστολή δεν συνο¬ 
δεύεται από άλλα αποδεικτικά έγγραφα ή αναφορές 
πηγών, ώστε να τίθεται ως προς αυτά ζήτημα πρόσβα¬ 
σης. Αλλωστε, τα κρίσιμα για την υπόθεση συγκριτικά 
στοιχεία της επιστολής παρατίθενται πλήρως στη σελ. 
27 της Εισήγησης, οπότε η καταγγελόμενη έχει τη δυνα¬ 
τότητα να τα αξιολογήσει και να τα αντικρούσει. Τέλος, 
η προαναφερθείσα υπ’αριθμ. 3948/28.7.2004 επιστολή 
αεροπορικής εταιρείας περιλαμβάνεται στο φάκελο της 
υπόθεσης, έχει όμως χαρακτηρισθεί ως απόρρητη λόγω 
της φύσεως των στοιχείων που περιέχει και τα οποία 
αφορούν την εμπορική πολιτική της εν λόγω εταιρείας. 
Ορθώς συνεπώς δεν επετράπη στην καταγγελόμενη η 
πρόσβαση στο στοιχείο αυτό. Με βάση τα παραπάνω, 
οι ισχυρισμοί της καταγγελόμενης σχετικά με την άρ¬ 
νηση πρόσβασης στα πλήρη στοιχεία του φακέλου είναι 
αβάσιμοι και απορριπτέοι. 


8. Ως προς τις διαδικαστικές ενστάσεις της ΜΟΤΟΡ 
ΟΙΛ: Η ΜΟΤΟΡ ΟΪΛ ισχυρίζεται ότι κατά τη διάρκεια της 
ακροαματικής διαδικασίας, περιορίστηκε το δικαίωμα 
απόδειξης και ακρόασης της εταιρείας διότι αφενός δεν 
επετράπη στον πληρεξούσιο δικηγόρο της να αγορεύ- 
σει επί της υπόθεσης, αφετέρου διότι περιορίστηκε το 
δικαίωμα εξέτασης μαρτύρων σε ένα μόνο μάρτυρα. 

9. Σύμφωνα με την παρ. 4 του άρθρου 17 του «Κα¬ 
νονισμού Λειτουργίας και Διαχείρισης της Επιτροπής 
Ανταγωνισμού» (υπ’ αριθμ. 963/2001 κοινή υπουργική 
απόφαση) «Μετά την κατά την παρ. 3 εισήγηση τα μέρη 
λαμβάνουν το λόγο με τη σειρά που ορίζει ο Πρόεδρος. 
Το μέρος κατά του οποίου κινήθηκε η ενώπιον της Επι¬ 
τροπής Ανταγωνισμού διαδικασία δικαιούται να λάβει 
τελευταίο το λόγο». Όπως προκύπτει από τα σχετικά 
πρακτικά της συζήτησης, ο Πρόεδρος της ΕΑ έδωσε 
το λόγο με τη σειρά στους δικηγόρους της καταγ- 
γέλλουσας, και στη συνέχεια, στους πληρεξουσίους δι¬ 
κηγόρους των καταγγελομένων εταιρειών. Ειδικότερα, 
η εκ των πληρεξουσίων δικηγόρων της ΜΟΤΟΡ ΟΙΛ 
Α. Δρίτσα δήλωσε ότι, λόγω της πολύπλοκης τεχνικής 
και οικονομικής φύσης των αναφυομένων ζητημάτων, 
παραχωρεί τη θέση και το χρόνο της στον εκπρόσω¬ 
πο της εταιρείας Ιωάννη Κοσμαδάκη, ο οποίος λόγω 
της θέσεως του είναι γνώστης της υπόθεσης (βλ. Πρα¬ 
κτικά της υπ’αριθμ. 953ης/8.6.2006 Συνεδρίασης της 
Ολομέλειας της Ε.Α.). Συνεπώς, κατά την ακρόαση της 
8.6.2006 ουδόλως παραβιάσθηκε η προπαρατεθείσα 
διάταξη, διότι δεν υπήρξε άρνηση της Ε.Α. να ακούσει 
τους δικηγόρους των μερών, αλλ’αντιθέτως παραίτηση 
της πληρεξούσιας δικηγόρου της ΜΟΤΟΡ ΟΪΛ από το 
δικαίωμα αγόρευσης. Περαιτέρω, οι καταληκτικές αγο¬ 
ρεύσεις (δευτερολογίες) ούτε προβλέπονται από τον 
Κανονισμό Λειτουργίας της Ε.Α. ούτε είναι καταρχήν 
απαραίτητες, δεδομένου ότι τα μέρη έχουν τη δυνα¬ 
τότητα να εκθέσουν τα επιχειρήματα και τις απόψεις 
τους επί της προφορικής διαδικασίας με το γραπτό 
υπόμνημα. Η Ε.Α. δύναται να ζητά διευκρινίσεις από 
τα μέρη ή τους πληρεξουσίους δικηγόρους τόσο κατά 
τη διάρκεια της προφορικής διαδικασίας όσο και στο 
τέλος αυτής, εφόσον κρίνει τούτο απαραίτητο για την 
αποσαφήνιση συγκεκριμένων ζητημάτων. Τέτοια ανά¬ 
γκη για καταληκτικές αναπτύξεις επιχειρημάτων από 
τους πληρεξουσίους δικηγόρους δεν προέκυψε στην 
υπό κρίση υπόθεση. 

10. Για λόγους οικονομίας της δίκης, η ΕΑ καθορί¬ 
ζει επίσης τον αριθμό των εξεταστέων ανά υπόθεση 
μαρτύρων, λαμβάνοντας υπόψη το δικαίωμα άμυνας 
και ακρόασης των καταγγελομένων, τη δυσκολία των 
προς απόδειξη ζητημάτων και τα λοιπά προσκομιζόμενα 
αποδεικτικά μέσα. Όπως προκύπτει από τα πρακτικά της 
συζήτησης, η Ε.Α. ζήτησε από την καταγγέλουσα και τη 
δεύτερη καταγγελόμενη (ΜΟΤΟΡ ΟΪΛ) να εξετάσουν 
έναν μόνο μάρτυρα, ενώ η πρώτη καταγγελόμενη (ΕΑ. 
ΠΕ) παραιτήθηκε από το δικαίωμα εξέτασης μαρτύρων 
και περιορίσθηκε στην εξέταση του εκπροσώπου της 
εταιρείας. Ειδικότερα, για την καταγγέλουσα κατέθεσε 
ο μάρτυς ΙαεαηΙϊια δυόαδίηςίΐθ (Οικονομικός Διευθυντής 
Ι.Α.Τ.Α), για την πρώτη καταγγελόμενη ο εκπρόσωπος 
της εταιρείας Απόστολος Ριζάκος, ενώ για τη δεύτερη 
καταγγελόμενη κατέθεσαν ο εκπρόσωπος της εταιρείας 
Ιωάννης Κοσμαδάκης και ο μάρτυς Νικόλαος Χαριτάκης 
(εμπειρογνώμων επί των συνθηκών ανταγωνισμού στην 

εξεταζόμενη αγορά). Η διάρκεια της εξέτασης του μάρυ- 
ρος Ν. Χαριτάκη ήταν περιορισμένη διότι τα θέματα που 
ανέπτυξε είχαν ήδη αναλυθεί και είχαν γίνει κατανοητά 
από τα μέλη της Επιτροπής, ενώ οι ερωτήσεις που του 
απηύθυνε η πληρεξούσια δικηγόρος (π.χ. τι είναι ο δεί¬ 
κτης ΡΙαίΙ'ε) είχαν πολλάκις ερωτηθεί και απαντηθεί με 
σαφήνεια κατά τη διάρκεια της ακροαματικής διαδικα¬ 
σίας, η δε συνεχής επανάληψή τους (η οποία άλλωστε 
προκάλεσε τη δικαιολογημένη αντίδραση μελών της 
Επιτροπής) ήταν άνευ αντικειμένου. Εξάλλου, η ΜΟΤΟΡ 
ΟΪΛ υπέβαλε με το υπόμνημά της αναλυτική γνωμοδό¬ 
τηση που εκπόνησε ο ως άνω μάρτυς σε συνεργασία 
με τον Λιωνή, όπου εκθέτει αναλυτικά τις απόψεις του 
σχετικά με την αυτεπάγγελτη έρευνα της ΓΔΑ στον 
κλάδο του αεροπορικού καυσίμου. Τέλος, η ΜΟΤΟΡ 
ΟΪΛ είχε το δικαίωμα (σύμφωνα με το άρθρο 17 παρ. 5 
του Κανονισμού Λειτουργίας της ΕΑ) να προσκομίσει 
ένορκη βεβαίωση του προταθέντος από αυτήν αλλά 
μη εξετασθέντος μάρτυρος Τζανετάκη, εφόσον έκρινε 
ότι λόγω της θέσης του, ως Αναπληρωτή Διευθύνοντος 
Συμβούλου και Οικονομικού Διευθυντή της εταιρείας, 
ήταν αρμόδιος να καταθέσει επί οικονομικών θεμάτων 
και τιμολογιακής πολιτικής. Παρολαυτά, τέτοια ένορκη 
βεβαίωση δεν προσκομίσθηκε από την καταγγελόμε- 
νη εταιρεία. Με βάση τα παραπάνω, οι ισχυρισμοί της 
ΜΟΤΟΡ ΟΪΛ σχετικά με τον περιορισμό του δικαιώμα¬ 
τος απόδειξης και ακρόασής της κρίνονται παντελώς 
αβάσιμοι και απορριπτέοι. 

11. Ως προς τα αιτήματα της ΜΟΤΟΡ ΟΙΛ μετά το 
πέρας της ακροαματικής διαδικασίας: Με την από 
9.10.2006 επιστολή της προς τον Πρόεδρο της Ε.Α., η 
ως άνω εταιρεία αιτήθηκε αφενός την επανεξέταση του 
φακέλου της υπόθεσης, αφετέρου την εκ νέου προφορι¬ 
κή ακρόαση ενώπιον της Επιτροπής ώστε να εκτεθούν 
οι απόψεις της επί της εκδικασθείσας υπόθεσης. Με 
την υπ’αριθμ. 7422/21.11.2006 απαντητική του επιστολή, 
ο Πρόεδρος διευκρίνισε ότι είχε ήδη ανατεθεί σε τρία 
μέλη της οικείας σύνθεσης να εξετάσουν κατά πόσον 
η ΓΔΑ παρέλειψε ή αγνόησε, κατά την σύνταξη της 
εισήγησης, κρίσιμα στοιχεία του φακέλου. Περαιτέρω 
κάλεσε την εταιρεία να υποβάλει στην Επιτροπή, εντός 
δέκα (10) ημερών από της παραλαβής της επιστολής, 
τυχόν νέα στοιχεία που έχει στη διάθεσή της, πέραν 
αυτών που προσεκόμισε με το υπόμνημά της, ώστε να 
αξιολογηθεί κατά πόσον είναι απαραίτητη η συμπληρω¬ 
ματική ακρόαση των μερών. Η εταιρεία δεν προσκόμισε 
κανένα απολύτως νέο στοιχείο. Αντιθέτως, με την από 
υπ’αριθμ. ΕΜ48/29.12.2006 επιστολή της, υπέβαλε νέο 
αίτημα περί προφορικής εκθέσεως των απόψεών της 
ενώπιον των τριών μελών της σύνθεσης που επανεξέ¬ 
τασαν το φάκελο της υπόθεσης. Το αίτημα αυτό είναι 
απορριπτέο, διότι πρώτον, δεν προβλέπεται διαδικαστι¬ 
κούς η ακρόαση ενός μέρους από μέλη της Επιτροπής 
και δη μετά την ολοκλήρωση της προφορικής διαδικα¬ 
σίας, δεύτερον διότι μία τέτοια ακρόαση δεν θα ήταν 
δυνατή χωρίς να παρασχεθεί αντίστοιχο δικαίωμα και 
στα υπόλοιπα μέρη της υπόθεσης, και τρίτον διότι δεν 
συντρέχει ουδείς λόγος επανάληψης της προφορικής 
διαδικασίας, καθόσον η αιτούσα ούτε επικαλέστηκε 
ούτε προσεκόμισε νέα στοιχεία που να δικαιολογούν 
την όλως αορίστως αιτηθείσα νέα ακρόαση. 


III. ΕΠΙ ΤΩΝ ΕΦΑΡΜΟΣΤΕΩΝ ΔΙΑΤΑΞΕΩΝ ΤΟΥ Ν. 
703/1977 

12. Η Ι.Α.Τ.Α. ισχυρίστηκε κατά την ακροαματική δια¬ 
δικασία και στη συνέχεια με το υπόμνημά της, ότι στην 
υπό κρίση υπόθεση πρέπει να εφαρμοσθούν σωρευτικά 
τα άρθρα 1 και 2 του ν. 703/1977. Ειδικότερα, ισχυρίσθηκε 
ότι η συμπεριφορά των καταγγελλομένων εταιρειών 
συνιστά κατάχρηση συλλογικής δεσπόζουσας θέσης 
η οποία εμπίπτει και στην απαγόρευση του άρθρου 2 
ν. 703/1977. 

13. Η σωρευτική εφαρμογή των άρθρων 1 και 2 ν. 703/ 
1977 δεν αποκλείεται 3 ρποιϊ. Ωστόσο, τα γεγονότα που 
στοιχειοθετούν παράβαση του άρθρου 1 λόγω εναρ¬ 
μονισμένης πρακτικής δεν αρκούν από μόνα τους να 
οδηγήσουν σε διαπίστωση συλλογικής δεσπόζουσας 
θέσης, πολλώ δε μάλλον στην κατάφαση της κατάχρη¬ 
σής της (ΠΕΚ απόφαση 10.3.1992, Τ - 68/1989, 77/1989, 
78/1989, δοοίθίβ Ιΐ3ΐί3Π3 νθίΐΌ 3ρβ κλπ., Συλλ. 1992,1-1403, 
σκέψη 358). 

14. Για να συναχθεί η ύπαρξη συλλογικής δεσπόζου¬ 
σας θέσης, πρέπει οι εμπλεκόμενες επιχειρήσεις να 
ενεργούν από κοινού στη σχετική αγορά ως συλλογική 
οντότητα έναντι των ανταγωνιστών τους, των εμπορι¬ 
κών εταίρων τους και των καταναλωτών. Τούτο σημαίνει 
ότι υπάρχουν τέτοιοι οικονομικοί δεσμοί ή διασυνδέσεις 
μεταξύ των οικείων επιχειρήσεων που να τους επιτρέ¬ 
πουν να ενεργούν κατ’αυτό τον τρόπο (ΔΕΚ υπ’αριθμ. 
16.3.2000 απόφαση, Ω-395/96Ρ, 396/1996, Οοπιρβρηίθ 
ΜβιίΙιπγιθ ΒθΙρβ κλπ, Συλλ. 2000, 1-1365, σκέψεις 36, 39, 
41, απόφαση 27.4.1994, 0-393/1992, ΑΙπιοΙο, Συλλ. 1994, 
1-1477, σκέψη 42, απόφαση 31.3.1998, 0-68/1994 και 
0-30/1995, Γαλλία κλπ. κατά Επιτροπής, Συλλ. 1998, 
1-1375, σκέψη 221). Η κατοχή της συλλογικής δεσπόζου¬ 
σας θέσης δεν συνεπαγέται ίρεο ίβοίο και κατάχρηση 
αυτής. 

15. Αν και η ύπαρξη συλλογικής δεσπόζουσας θέσης 
ευνοείται σε ολιγοπωλιακές αγορές όπως αυτές που 
διαμορφώνονται στον τομέα των πετρελαιοειδών, η Επι¬ 
τροπή θεωρεί ότι τα στοιχεία που έχει στη διάθεσή της 
για την κρινόμενη υπόθεση δεν επαρκούν για την κατά¬ 
φαση συλλογικής δεσπόζουσας θέσης, πολλώ δε μάλλον 
για τη θεμελίωση καταχρηστικής συμπεριφοράς. 

16. Συνεπώς, η συμπεριφορά των καταγγελλομένων 
επιχειρήσεων θα εξετασθεί μόνο υπό το πρίσμα του 
άρθρου 1 ν. 703/1977. 

IV. ΟΙ ΣΧΕΤΙΚΕΣ ΑΓΟΡΕΣ 

IV. 1. Η σχετική αγορά προϊόντος 

17. Η σχετική αγορά προϊόντων και υπηρεσιών περι¬ 
λαμβάνει το σύνολο των προϊόντων που θεωρούνται 
από τον καταναλωτή εναλλάξιμα ή δυνάμενα να υπο¬ 
κατασταθούν μεταξύ τους λόγω των χαρακτηριστικών 
τους, της τιμής τους και της σκοπούμενης χρήσης τους. 
Στην υπό κρίση υπόθεση, ως σχετική αγορά προϊόντος 
ορίζεται η αγορά χονδρικής εμπορίας αεροπορικού καυ¬ 
σίμου τύπου κηροζίνης ύΑ-1. Ειδικότερα: 

18. Τα αεροπορικά καύσιμα ()οΙ ίυοίε) είναι καύσιμα τύ¬ 
που κηροζίνης που χρησιμοποιούνται για τη λειτουργία 
των μηχανών των αεροπλάνων. Παρόλο που μοιάζουν με 
την οικιακή κηροζίνη, η οποία έχει μεν την ίδια σύνθεση 
με τα αεροπορικά καύσιμα, αλλά χρησιμοποιείται για 
φωτισμό και θέρμανση σε πολύ περιορισμένες ποσό¬ 
τητες, αντιμετωπίζουν αυστηρές προδιαγραφές από¬ 
δοσης. Λόγω της σύστασής τους, της χρήσης για την 

οποία προορίζονται και της τιμής τους, τα αεροπορικά 
καύσιμα τύπου κηροζίνης ύΑ-1 τα οποία χρησιμοποιού¬ 
νται από την πολιτική αεροπορία για την κίνηση αερι¬ 
ωθούμενων αεροσκαφών αποτελούν ξεχωριστή αγορά 
διότι, από την πλευρά της ζήτησης, δεν μπορούν να 
υποκατασταθούν από άλλα καύσιμα κίνησης (βλ. από¬ 
φαση Ευρωπαϊκής Επιτροπής Εχχοη-ΜοόίΙ [υπ. ΙΝ//1383] 
παρ. 806, ΕΑ 4/11/1998). 

19. Ομοίως περιορισμένη είναι η υποκαταστασιμότητα 
από την πλευρά της προσφοράς, διότι η αναλογία για 
κάθε τελικό προϊόν (αεροπορικό καύσιμο στην υπό κρίση 
υπόθεση) το οποίο παράγεται από τη διύλιση του αργού 
πετρελαίου είναι συγκεκριμένη και σταθερή. 

20. Η αγορά αεροπορικών καυσίμων στην Ελλάδα, 
όπως και στις χώρες της Ευρωπαϊκής Ένωσης, περι¬ 
λαμβάνει δύο στάδια διανομής: (α) την αγορά χονδρικής 
πώλησης καυσίμων από τα διυλιστήρια και τους λοι¬ 
πούς προμηθευτές προς τις εταιρείες εμπορίας και (β) 
την αγορά λιανικής πώλησης των εταιρειών εμπορίας 
προς τους τελικούς καταναλωτές που είναι συνήθως 
αεροπορικές εταιρείες τακτικών γραμμών ή πτήσεων 
οίιαΓίθΓ. Στην υπό κρίση υπόθεση, σχετική αγορά είναι 
η αγορά χονδρικής πώλησης αεροπορικού καυσίμου 
τύπου ύΑ-1. 

IV. 2. ΣΧΕΤΙΚΗ ΓΕΩΓΡΑΦΙΚΗ ΑΓΟΡΑ 

21. Η σχετική γεωγραφική αγορά περιλαμβάνει την 
περιοχή στην οποία οι ενδιαφερόμενες επιχειρήσεις 
προβαίνουν σε προσφορά αγαθών και υπηρεσιών, στην 
οποία περιοχή οι συνθήκες ανταγωνισμού είναι επαρ- 
κώς ομοιογενείς και η οποία μπορεί να διακριθεί από 
γειτονικές περιοχές, ιδίως επειδή οι υφιστάμενες συν¬ 
θήκες ανταγωνισμού στις περιοχές αυτές είναι αισθητά 
διαφορετικές. 

22. Σύμφωνα με τη διάταξη του άρθρου 32 του 
ν. 703/1977, «[ο] παρών νόμος εφαρμόζεται σε όλους 
του περιορισμούς του ανταγωνισμού που επενεργούν 
ή μπορούν να επενεργήσουν στη χώρα ...... Όπως έκρινε 

η ΕΑ στην υπ’αριθμ. 242/111/2003 απόφασή της η οποία 
επίσης αφορούσε τη διερεύνηση τυχόν παραβάσεων 
των άρθρων 1 και 2 ν. 703/1977 στον τομέα των πε¬ 
τρελαιοειδών «[α]πό τη διατύπωση και το σκοπό του 
ν. 703/1977, όπως ισχύει, γίνεται δεκτό ότι κατ’αρχήν 
σημασία έχει μόνο η εσωτερική (εθνική) αγορά. Τυχόν 
δυνατότητες επιχειρήσεων εγκατεστημένων εκτός 
Ελλάδος να απευθύνονται και σε καταναλωτές εντός 
της ελληνικής επικράτειας λαμβάνονται υπόψη κατά 
την εκτίμηση της ύπαρξης πραγματικού ή δυνητικού 
ανταγωνισμού στην εθνική αγορά, χωρίς όμως αυτό να 
σημαίνει ότι επεκτείνεται η σχετική γεωγραφική αγορά 
πέρα από τα όρια της ελληνικής επικράτειας», (βλ. και 
υπ’αριθμ. ΕΑ 25/1996, 4/11/1998,188/111/2001). Η θέση αυτή 
της Ε.Α. είναι πάγια για τις υποθέσεις που αφορούν 
παραβάσεις των άρθρων 1 και 2 ν. 703/1977 διότι, στις 
περιπτώσεις αυτές, αντίθετα από ό,τι συμβαίνει στον 
έλεγχο των συγκεντρώσεων, σημασία έχει να ελεγχθούν 
οχ ροεί οι επιπτώσεις της εξεταζόμενης συμπεριφοράς 
στην ελληνική επικράτεια (βλ. και Ανακοίνωση Ευρωπαϊ¬ 
κής Επιτροπής για τον καθορισμό της σχετικής αγοράς, 
υπ’αριθμ. ΕΕΕΚ Ο 372/9.12.1997, σελ. 5επ., παρ. 12). 

23. Το ότι η γεωγραφική αγορά ταυτίζεται, στην συ¬ 
γκεκριμένη υπόθεση, με την ελληνική επικράτεια επιβε¬ 
βαιώνεται και από τα ακόλουθα στοιχεία: 


24. Πρώτον, μία περιοχή ορίζεται ως γεωγραφική αγο¬ 
ρά εφόσον υπάρχει περιορισμένη κίνηση του προϊό¬ 
ντος (εδώ αεροπορικού καυσίμου) από και προς άλλες 
γεωγραφικές αγορές. Χρήσιμη από την άποψη αυτή 
είναι η εξέταση της διάρθρωσης των υφιστάμενων ροών 
συναλλαγών και η εξέλιξη αυτών (βλ. Ανακοίνωση Ευ¬ 
ρωπαϊκής Επιτροπής για τον καθορισμό της σχετικής 
αγοράς, ό.π., παρ. 31). Από την εξέταση των στοιχείων 
του φακέλου προκύπτει ότι τα ρεύματα εισαγωγών 
αεροπορικού καυσίμου είναι περιορισμένα. Πράγματι, 
οι εταιρείες εμπορίας, οι οποίες προμηθεύονται αερο¬ 
πορικά καύσιμα από τις εταιρείες διύλισης και τα με- 
ταπωλούν στις αεροπορικές εταιρείες, προμηθεύονται 
κατά κύριο λόγο το προϊόν από τις εγχώριες εταιρείες 
με τις οποίες διατηρούν διαρκείς και σταθερούς συμ¬ 
βατικούς δεσμούς. Ομοίως, οι εταιρείες εμπορίας δεν 
πραγματοποιούν εξαγωγές αεροπορικού καυσίμου από 
την Ελλάδα προς τρίτες χώρες. 

25. Η απροθυμία των εταιρειών εμπορίας να διενεργή¬ 
σουν εισαγωγές αεροπορικών καυσίμων ενδεχομένως 
να οφείλεται στην υποχρέωση τήρησης αποθεμάτων 
ασφαλείας η οποία καθιστά τις απ’ευθείας εισαγωγές 
ασύμφορες, διότι οι εταιρείες εμπορίας είτε πρέπει να 
χρησιμοποιήσουν τους υφιστάμενους αποθηκευτικούς 
τους χώρους για το συγκεκριμένο προϊόν, εις βάρους 
άλλων εισαγωγών για τις οποίες ενδεχομένως έχουν 
ανειλημμένες δεσμεύσεις, είτε πρέπει να δεσμεύσουν 
συμβατικά αποθηκευτικούς χώρους τρίτων ή/και στον 
αυξημένο επιχειρηματικό κίνδυνο που συνεπάγεται η 
εισαγωγή αεροπορικού καυσίμου (Βλ. και γνωμοδότη¬ 
ση Ε.Α. 5/111/2001). Όσον αφορά πάντως την οριοθέτηση 
της σχετικής γεωγραφικής αγοράς, κρίσιμο είναι το 
γεγονός, το οποίο δεν αμφισβητείται από τις καταγγε- 
λόμενες, ότι οι εισαγωγές αεροπορικού καυσίμου απο¬ 
τελούν ένα πολύ μικρό ποσοστό του συνολικού όγκου 
που διακινείται στην Ελλάδα σε επίπεδο χονδρικής. 
Από τη στιγμή που οι εταιρείες εμπορίας καλύπτουν τη 
ζήτηση από τις εγχώριες εταιρείες διύλισης, η σχετική 
γεωγραφική αγορά δεν μπορεί να είναι μεγαλύτερη 
της ελληνικής επικράτειας (βλ. και προπαρατεθείσα 
υπ’αριθμ. ΕΑ 242/111/2003). 

26. Οι περί του αντιθέτου ισχυρισμοί των καταγγελ- 
λομένων εταιρειών (ότι δηλ. η γεωγραφική αγορά έχει 
παγκόσμια ή ευρωπαϊκή διάσταση) κρίνονται απορριπτέ- 
οι. Καταρχήν, τα επιχειρήματα της ΜΟΤΟΡ ΟΙΛ σχετικά 
με τον τρόπο προμήθειας αεροπορικού καυσίμου από 
τις αεροπορικές εταιρείες προβάλλονται αλυσιτελώς, 
διότι η εξεταζόμενη εδώ αγορά είναι η αγορά χονδρι¬ 
κής πώλησης αεροπορικού καυσίμου και όχι η λιανική 
πώληση προς τις αεροπορικές εταιρείες. Τα στοιχεία 
αυτά μπορεί να συμβάλλουν στην κατανόηση των αντα¬ 
γωνιστικών πιέσεων που δέχεται η αγορά χονδρικής 
πώλησης, δεν είναι όμως κρίσιμα για την οριοθέτηση 
της συγκεκριμένης γεωγραφικής αγοράς. Περαιτέρω, 
το επιχείρημα περί της ύπαρξης υποχρέωσης τήρησης 
αποθεμάτων σε όλες τις ευρωπαϊκές χώρες δεν είναι 
βάσιμο, διότι η υποχρέωση αυτή δεν εισήχθη σε όλα τα 
κράτη μέλη κατά την ίδια χρονική στιγμή ούτε εφαρμό¬ 
σθηκε με τον ίδιο τρόπο. 

27. Επισημαίνεται τέλος ότι, σε κάθε περίπτωση, η 
εφαρμογή του άρθρου 1 ν. 703/1977 στην υπό κρίση 
υπόθεση δεν θίγεται όπως και να οριοθετηθεί η σχε¬ 
τική γεωγραφική αγορά και όποια και αν είναι η θέση 

των καταγγελομένων σε αυτή. Και τούτο διότι οι κα- 
ταγγελόμενες επιχειρήσεις ελέγχονται για μία από τις 
σοβαρότερες παραβάσεις του άρθρου 1 (ήτοι για έμμεσο 
καθορισμό τιμών) για την οποία δεν εφαρμόζεται ο προ¬ 
στατευτικός κανόνας άθ πιίηίπιίε. Σαφής είναι ως προς το 
σημείο αυτό η Ανακοίνωση της Ευρωπαϊκής Επιτροπής 
σχετικά με τις συμφωνίες ήσσονος σημασίας οι οποίες 
δεν περιορίζουν σημαντικά τον ανταγωνισμό σύμφωνα 
με το άρθρο 1 παρ. 1 ΣυνθΕΚ (2001/0 368/2007), όπου 
προβλέπεται ότι ο κανόνας άθ πιίηίπιίε δεν ισχύει για 
τις συμφωνίες που περιλαμβάνουν ιδιαίτερα σοβαρούς 
περιορισμούς, οι οποίοι άμεσα ή έμμεσα, μεμονωμένα ή 
σε συνδυασμό με άλλους παράγοντες που ελέγχονται 
από τα μέρη, έχουν - μεταξύ άλλων- ως αντικείμενο τον 
καθορισμό των τιμών πώλησης του εκάστοτε προϊόντος 
σε τρίτους (βλ. όμοια πρόβλεψη και στην από 10.3.2006 
ανακοίνωση της Επιτροπής Ανταγωνισμού σχετικά με 
τις συμφωνίες ήσσονος σημασίας οι οποίες δεν περι¬ 
ορίζουν σημαντικά τον ανταγωνισμό σύμφωνα με το 
άρθρο 1 παρ. 1 του ν. 703/1977 όπως ισχύει). 

28. Με βάση τα παραπάνω, η Ε.Α. θεωρεί ως σχετική 
γεωγραφική αγορά στην υπό κρίση υπόθεση την ελλη¬ 
νική επικράτεια. 

ΐν.3. ΔΟΜΗ ΤΗΣ ΣΧΕΤΙΚΗΣ ΑΓΟΡΑΣ 

29. Στην Ελλάδα, η αγορά χονδρικής πώλησης χα¬ 
ρακτηρίζεται από την ύπαρξη μόνο δύο διυλιστηρίων- 
πωλητών (προσφορά), των ΕΛ.ΠΕ και ΜΟΤΟΡ ΟΙΛ, τα 
οποία καλύπτουν το μεγαλύτερο μέρος της εγχώριας 
ζήτησης σε ποσοστό 90% περίπου και μόνο ένα μικρό 
ποσοστό αυτής εισάγεται απ’ ευθείας από το εξωτερικό 
από τις εταιρείες εμπορίας (ΙΟΒΕ, 2004). Σημειώνεται 
ότι κατά την περίοδο της αναφερόμενης πρακτικής, 
λειτουργούσε ανεξάρτητα και τρίτη εταιρεία διύλισης 
η ΠΕΤΡΟΛΑ η οποία μετέπειτα εξαγοράστηκε από τα 
ΕΛ.ΠΕ (Σεπτέμβριος 2003). Κατά την περίοδο της εξετα¬ 
ζόμενης στο παρόν πρακτικής (2003) τα μερίδια αγοράς 
στα αεροπορικά καύσιμα ήταν περίπου: ΕΛ.ΠΕ. 47,3%, 
ΠΕΤΡΟΛΑ 32,3% και ΜΟΤΟΡ ΟΪΛ 20,3%. 

30. Από την άλλη πλευρά της αγοράς υπάρχουν οι 
εταιρείες εμπορίας -αγοραστές (ζήτηση) που προμη¬ 
θεύονται τα αεροπορικά καύσιμα από τα διυλιστήρια 
και τα διανέμουν στις αεροπορικές εταιρείες. Η επιλογή 
της εταιρείας προμήθειας από την αεροπορική εταιρεία 
γίνεται συνήθως με βάση διεθνή μειοδοτικό διαγωνισμό 
που διενεργεί η αεροπορική εταιρεία. Οι διαγωνισμοί 
αυτοί διεξάγονται, κάθε ένα έως τρία χρόνια, από τις 
κεντρικές υπηρεσίες προμηθειών της έδρας κάθε αερο¬ 
πορικής εταιρείας και αφορούν πολλά αεροδρόμια σε 
όλον τον κόσμο. Οι όροι και η διαδικασία που ακολουθεί 
κάθε εταιρεία είναι κατά κανόνα γνωστοί. 

31. Στην Ελλάδα δραστηριοποιούνται κυρίως πέντε 
εταιρείες εμπορίας, οι ΕΚΟ-ΕΛΔΑ, 3ΓιβΙΙ, Αϊτ ΒΡ, ΜοόίΙ, 
Ανίη και Ογοίοη. Από αυτές, η μεγαλύτερη σε πωλήσεις 
για το 2002 ήταν η ΕΚΟ με μερίδιο αγοράς 39% και 
ακολουθούσαν οι δόοΙΙ και Αϊτ ΒΡ με μερίδιο αγοράς 21% 
εκάστη, ενώ οι λοιπές εταιρείες συμπεριλαμβανομένης 
της ΜΟΒΙΙ_ κάλυπταν το υπόλοιπο 19% της αγοράς. 
Σύμφωνα με τα σχετικά στοιχεία οι τρεις μεγαλύτερες 
εταιρείες υπερβαίνουν σε πωλήσεις το 80% της αγοράς 
αεροπορικών καυσίμων. Η εταιρεία ΕΚΟ, η οποία κα¬ 
τέχει και το μεγαλύτερο μερίδιο αγοράς στην Ελλάδα, 
συμμετέχει μόνο στην εγχώρια αγορά αεροπορικών 
καυσίμων, ανταγωνιζόμενη κυρίως τις θυγατρικές πολυ¬ 


εθνικών εταιρειών πετρελαιοειδών. Ο κύριος όγκος των 
πωλήσεων πραγματοποιείται στον Αερολιμένα Αθηνών 
«Ελευθέριος Βενιζέλος» μετά την έναρξη λειτουργίας 
του το 2000. Στον αερολιμένα αυτό κατασκευάστηκαν 
τέσσερεις δεξαμενές χωρητικότητας 6.000 κυβικών 
μέτρων, ιδιοκτησίας της «Ολυμπιακής εταιρείας Καυ¬ 
σίμων Α.Ε.. Από το Φεβρουάριο του 2004 και έπειτα, οι 
δεξαμενές του εν λόγω αερολιμένος εφοδιάζονται -στο 
μεγαλύτερο ποσοστό τους- από τον πετρελαιαγωγό 
Ασπροπύργου-Σπάτων, ενώ μικρές ποσότητες διακι- 
νούνται με βυτιοφόρα. 

V. ΑΞΙΟΛΟΓΗΣΗ ΤΗΣ ΣΥΜΠΕΡΙΦΟΡΑΣ ΤΩΝ ΚΑΤΑΓΓΕ¬ 
ΛΟΜΕΝΩΝ ΕΤΑΙΡΙΩΝ ΥΠΟ ΤΟ ΠΡΙΣΜΑ ΤΟΥ ΑΡΘΡΟΥ 1 
ν. 703/1977 

32. Σύμφωνα με το άρθρο 1 παρ. 1 ν. 703/1977: 

«Απαγορεύονται όλες οι συμφωνίες μεταξύ επιχειρή¬ 
σεων, όλες οι αποφάσεις ενώσεων επιχειρήσεων και 
κάθε μορφής εναρμονισμένη πρακτική επιχειρήσεων, 
οι οποίες έχουν ως αντικείμενο ή αποτέλεσμα την πα- 
ρεμπόδιση, τον περιορισμό ή τη νόθευση του ανταγω¬ 
νισμού, ιδίως δε αυτές που συνίστανταί: 

α) στον άμεσο ή έμμεσο καθορισμό των τιμών αγοράς 
ή πώλησης ή άλλων όρων συναλλαγής, 

β) στον περιορισμό ή στον έλεγχο της παραγωγής, 
της διάθεσης, της τεχνολογικής ανάπτυξης ή των επεν¬ 
δύσεων, 

γ) στην κατανομή των αγορών ή των πηγών εφοδι¬ 
ασμού, 

δ) στην εφαρμογή άνισων όρων για ισοδύναμες παρο¬ 
χές στο εμπόριο, κατά τρόπο που να δυσχεραίνεται η 
λειτουργία του ανταγωνισμού, ιδίως δε στην αδικαιολό¬ 
γητη άρνηση πώλησης, αγοράς ή άλλης συναλλαγής, 

ε) στην εξάρτηση σύναψης συμβάσεων από την απο¬ 
δοχή εκ μέρους των αντισυμβαλλομένων πρόσθετων 
παροχών που από τη φύση τους ή σύμφωνα με τις 
εμπορικές συνήθειες δε συνδέονται με το αντικείμενο 
των συμβάσεων αυτών». 

33. Η διάταξη της παρ. 1 του άρθρου 1 του ν. 703/1977 
απαγορεύει κατά τα ανωτέρω οποιασδήποτε μορφής 
εναρμονισμένη πρακτική επιχειρήσεων, η οποία έχει ως 
αντικείμενο ή αποτέλεσμα την παρακώλυση, τον περιο¬ 
ρισμό ή τη νόθευση του ανταγωνισμού, ιδίως συνιστάμε- 
νη στον άμεσο ή έμμεσο καθορισμό των τιμών αγοράς 
ή πώλησης ή άλλων όρων συναλλαγής. Εναρμονισμένη 
πρακτική υπάρχει όταν μια συγκεκριμένη, ανταγωνιστικά 
κρίσιμη, συμπεριφορά επιχειρήσεων (π.χ. πολιτική τιμών, 
συμπεριφορά έναντι πελατών) δεν είναι αποτέλεσμα 
αυτόνομης επιχειρηματικής πρακτικής που προσανα¬ 
τολίζεται στις οικονομικές συνθήκες και στις συνθήκες 
της αγοράς, αλλά συνέπεια μιας καθ’οιονδήποτε τρό¬ 
πο συντελούμενης συνεννόησης μεταξύ τους (υπ’αριθμ. 
Ε.Α. 252/111/2003, 263/ΙΝ//2004 απόφ.). Πρόκειται δηλ. για 
μορφή συντονισμού μεταξύ επιχειρήσεων, που χωρίς 
να έχει εξελιχθεί μέχρι την πραγματοποίηση μιας κατά 
κυριολεξία συμφωνίας, υποκαθιστά συνειδητά μία στην 
πράξη συνεργασία μεταξύ των επιχειρήσεων σε βάρος 
των ανταγωνιστών (απόφ. Ε.Α. 15/1981). 

34. Συνεπώς, για τη στοιχειοθέτηση εναρμονισμένης 
πρακτικής, απαιτούνται αφενός ομοιόμορφη συμπεριφο¬ 
ρά των επιχειρήσεων στη σχετική αγορά (αντικειμενικό 
στοιχείο), αφετέρου η βούληση για εναρμόνιση και κοινή 
δράση (υποκειμενικό στοιχείο). Τα δύο αυτά στοιχεία 
πρέπει να συντρέχουν σωρευτικώς. Για το λόγο αυτό 

δεν εμπίπτει στην απαγόρευση του άρθρου 1 παρ. 1, η 
λεγάμενη παράλληλη συμπεριφορά των επιχειρήσεων 
η οποία δεν συνοδεύεται από τη βούληση εναρμόνισης, 
διότι στην ουσία του ανταγωνισμού ανήκει να παρατη¬ 
ρεί μία επιχείρηση τη συμπεριφορά των ανταγωνιστών 
της, να υπολογίζει σε μία συγκεκριμένη δράση τους και 
να αντιδρά ανάλογα. 

35. Ακολούθως εξετάζεται κατά πόσον η συμπεριφορά 
των καταγγελομένων εταιρειών η οποία συνίσταται στην 
κάλυψη του κόστους τήρησης αποθεμάτων ασφαλείας, 
μέσω της ταυτόχρονης μετάβασης στο Νέο Δείκτη και 
της συνακόλουθης αύξησης τιμών που προκλήθηκε, πλη¬ 
ροί τις προαναφερθείσες προϋποθέσεις. 

ν.1. Υπαγωγή των καταγγελόμενων εταιρειών στο άρ¬ 
θρο 1 παρ. 1 ν. 703/1977 

36. Καταρχήν, οι καταγγελόμενες εταιρείες ΕΛ.ΠΕ και 
ΜΟΤΟΡ ΟΙΛ συνιστούν επιχειρήσεις με την έννοια της 
παρ. 1 του άρθρου 1 ν. 703/1977. Η έννοια της επιχείρη¬ 
σης στο δίκαιο του ελεύθερου ανταγωνισμού περιλαμ¬ 
βάνει κάθε οντότητα η οποία ασκεί μία οικονομική δρα¬ 
στηριότητα ανεξάρτητα από το νομικό καθεστώς της 
οντότητας, το δημόσιο ή ιδιωτικό χαρακτήρα της και τον 
τρόπο με τον οποίο αυτή η οντότητα χρηματοδοτείται 
(βλ, μεταξύ άλλων ΔΕΚ υπ. Ο- 41/1990, Ηοϊπθγ από ΕΙδθΓ 
ν ΜαοΓΟΙωπ Οπιό, Συλλ. 1991,1-1979). Εξάλλου, ανεξάρτη¬ 
τες επιχειρήσεις μπορούν, σε περίπτωση διαδοχής, να 
αντιμετωπιστούν ως μία ώστε η ευθύνη σχετικά με την 
κατά παράβαση του ανταγωνισμού συμπεριφορά της 
παλιάς επιχείρησης να μπορεί να αποδοθεί στην νέα 
οντότητα. Προϋπόθεση είναι να υπάρχει μία λειτουργική 
και οικονομική συνέχεια ανάμεσα στην αρχική επιχεί¬ 
ρηση η οποία προέβη στην παράβαση και τη διάδοχη 
επιχείρηση (υπ’αριθμ. Ε.Ε. 6.9.1989 απόφαση, υπόθ. Ρ\/0, 
ΕΕΕΚ 1989, ί 260/11). Στο χρονικό σημείο κατά το οποίο 
τοποθετείται η έναρξη της προεκτεθείσας πρακτικής, 
οι ΕΛ.ΠΕ, ΜΟΤΟΡ ΟΪΛ και ΠΕΤΡΟΛΑ λειτουργούσαν ως 
ανεξάρτητες εταιρείες διύλισης. Τον Σεπτέμβριο του 
2003, η ΕΛ.ΠΕ προέβη στην εξαγορά της ΠΕΤΡΟΛΑ και 
την απορρόφηση των επιχειρήσεών της. Με τον τρόπο 
αυτό, η εταιρεία ΕΛ.ΠΕ κατέστη λειτουργικά και οικονο¬ 
μικά διάδοχος των δραστηριοτήτων της ΠΕΤΡΟΛΑ. 

ν.2. Ομοιόμορφη συμπεριφορά 

37. Όπως προέκυψε από τα στοιχεία του φακέλου και 
την ακροαματική διαδικασία, οι καταγγελόμενες εται¬ 
ρείες υιοθέτησαν ομοιόμορφη συμπεριφορά ως προς 
τα ακόλουθα τρία σημεία: 

α) ως προς το χρόνο μετάβασης στο νέο δείκτη ΡΙαίί’ε 
(ήτοι 1.1.2003) 

β) ως προς το ύψος της ανατίμησης των τιμών αερο¬ 
πορικού καυσίμου εξαιτίας της μετάβασης αυτής και 

γ) ως προς τον τρόπο κάλυψης του κόστους αποθε¬ 
μάτων ασφάλειας μέσω της μετάβασης από τον παλαιό 
στο νέο δείκτη, δηλ. μέσω της ανατίμησης που επήλθε 
από τη διαφορά του παλαιού με το νέο δείκτη. 

38. Το γεγονός της ομοιόμορφης συμπεριφοράς ως 
προς τα παραπάνω σημεία δεν αμφισβητείται από τις 
καταγγελόμενες εταιρείες. Ειδικότερα αποδείχθηκε 
ότι: 

Α. Καθορισμός τιμών αεροπορικών καυσίμων 

39. Λόγω της φύσεως των πετρελαιοειδών και της 
μεγάλης μεταβλητότητας των τιμών, η τιμολόγηση των 
αεροπορικών καυσίμων πραγματοποιείται με τη χρήση 
μιας βάσης αναφοράς.Έτσι, οι τιμές πώλησης συνιστούν 
το άθροισμα δύο συνιστωσών: 

Τιμή = Δείκτης Αναφοράς + Περιθώριο 


40. Στην υπό κρίση αγορά, ο «Δείκτης Αναφοράς» που 
έχει επικρατήσει είναι ο δείκτης ΡΙαίΙ’ε του εκδοτικού 
οίκου Μο 0γ3\λ/ ΗίΙΙ. Ο εν λόγω δείκτης καθορίζεται με 
βάση τις τιμές των πλεονασματικών φορτίων αεροπο¬ 
ρικού καυσίμου που κινούνται από χώρα σε χώρα και, 
σε συνδυασμό με διάφορες εκτιμήσεις, καταλήγει στην 
κατά τεκμήριο αντιπροσωπευτικότερη τιμή αγοραπωλη¬ 
σίας μεταξύ των συμβαλλομένων ανά περιοχή (βλ. και 
υπ’αριθμ. 5/111/2001 γνωμοδότηση ΕΑ). Η τιμή που λαμ- 
βάνεται υπόψη είναι η ανώτατη τιμή του δείκτη ΡΙαΙΙ’ε 
που ονομάζεται «ΡΟΒ Μβά (ΙΙεΙγ)» για τα αεροπορικά 
καύσιμα (ϋθΐ Ανίείίοη ΡυβΙ) και αφορά την περιοχή της 
Μεσογείου. Επειδή δε η αγορά της Μεσογείου δεν έχει 
επαρκή ρευστότητα, ο «Δείκτης Αναφοράς» υπολογί¬ 
ζεται με αναγωγή από τις τιμές της Βόρειας Ευρώπης 
αφαιρώντας το μεταφορικό κόστος προς τη Μεσόγειο, 
όπως αυτό διαμορφώνεται από τη ναυλαγορά. Δηλ.: 

ϋΕΤ ΡΟΒ ΜΕϋ = ϋΕΤ ΟΙΡ Ν\Λ/Ε - μεταφορικό κόστος 

41. Το «Περιθώριο» ή «Προμήθεια» (ρΓβπιίυπι) αποτελεί 
αντικείμενο διαπραγμάτευσης μεταξύ του πωλητή και 
του αγοραστή. Στην υπό κρίση αγορά, το «Περιθώριο» ή 
«Προμήθεια» καθορίζεται στο πλαίσιο ετήσιων συμβάσε¬ 
ων που συνάπτουν οι εταιρείες διύλισης και οι εταιρείες 
εμπορίας κατά κανόνα την 1η Ιανουάριου κάθε έτους. 

42. Είναι επίσης δυνατόν οι συμβαλλόμενοι να συμφω¬ 
νήσουν επιμέρους εκπτώσεις στην τιμή για διακριτές 
συνθήκες ή υπηρεσίες (π.χ. εκπτώσεις όγκου). 

Β. Αλλαγή του Δείκτη ΡΙεΐΐ’ε 

43. Σκοπός του «Δείκτη Αναφοράς» είναι να καταδει¬ 
κνύει στους συμβαλλόμενους την πλέον αντιπροσωπευ¬ 
τική τιμή στην οποία θα πρέπει να συναλλάσσονται. ΡΙ 
πρακτική αξία ενός δείκτη συνίσταται στην αντιπροσω- 
πευτικότητά του. Εάν ο δείκτης απωλέσει την αντιπρο- 
σωπευτικότητά του, τότε παρατηρούνται αυξομειώσεις 
στο «Περιθώριο». Πιο συγκεκριμένα, η διαρκής παρουσία 
υψηλών (διψήφιων) Περιθωρίων αποτελεί ένδειξη μη 
αντιπροσωπευτικότητας ενός δείκτη αναφοράς. Στην 
υπό κρίση υπόθεση, παρατηρήθηκαν υψηλά Περιθώρια, 
γεγονός που υπαγόρευσε την απόφαση του εκδότη του 
δείκτη να επαναπροσδιορίσει τον υφιστάμενο «Δείκτη 
Αναφοράς». 

44. Πράγματι, όπως προκύπτει από τα στοιχεία του 
φακέλου (επιστολή ΜΟΤΟΡ ΟΪΛ υπ’αριθμ. 3529/21.6.2005) 
αλλά και από την κατάθεση του νομίμου εκπροσώπου 
των ΕΛ.ΠΕ. Ριζάκου, όλοι οι εμπλεκόμενοι στον κλά¬ 
δο των πετρελαιοειδών (εταιρείες διύλισης, εταιρείες 
εμπορίας πετρελαιοειδών, αεροπορικές εταιρείες, ΙΑΤΑ) 
γνώριζαν ήδη από το τέλος του 2000 ότι το «ΡΐΗίΤε» 
διερευνούσε τον τρόπο αλλαγής του υπολογισμού των 
τιμών της Μεσογείου, ώστε αυτός να αποτυπώνει με 
μεγαλύτερη ακρίβεια τις τιμές της διεθνούς ναυλα¬ 
γοράς. Και τούτο διότι, όπως διαπιστώθηκε, ο τρόπος 
με τον οποίο υπολογιζόταν το μεταφορικό κόστος, το 
οποίο αφαιρούνταν από την τιμή ΟΙΡ Ν\Λ/Ε (ΝοιΤίι \Λ/θ5ί 
ΕυΐΌρβ- Βόρειας Ευρώπης) ώστε να προκύψει η τιμή 
της Μεσογείου, είχε ως αποτέλεσμα να αφαιρείται από 
την τιμή της Βορειοδυτικής Ευρώπης ποσό υψηλότερο 
από το πραγματικό μεταφορικό κόστος. Κατά συνέ¬ 
πεια, οι τιμές ΡΟΒ ΜΕϋ του ΘΕΤΑ - 1 διαμορφώνονταν 
σε χαμηλότερα επίπεδα που δεν αντικατόπτριζαν τις 
συνθήκες της αγοράς. Ο δείκτης ΡΟΒ ΜΕϋ (ΙΙεΙγ) ϋθΐ 
Ανίείίοη (εφεξής «Νέος Δείκτης») σχεδιάστηκε για να 
θεραπεύσει τις λειτουργικές αδυναμίες του Παλαιού 

Δείκτη: έτσι, ενώ η φιλοσοφία του υπολογισμού της 
τιμής ΡΟΒ παρέμεινε η ίδια (αναγωγή από την τιμή ΩΙΡ 
Ν\Λ/Ε με αφαίρεση του μεταφορικού κόστους), άλλαξαν 
ορισμένοι παράμετροι του υπολογισμού του αφαιρού- 
μενου κόστους μεταφοράς, ώστε οι εκτιμώμενες τιμές 
ΡΟΒ ΜΕϋ να είναι πλησιέστερα στις πραγματικές. 

45. Το «ΡΙαίΐ’ε» είχε ανακοινώσει ότι στις 2.5.2003 θα 
καταργούσε τον Παλιό Δείκτη ΡΟΒ ΜΕΟ (ΙΙαΙγ) για φορ¬ 
τία ϋΕΤ ΚΕΒ08ΕΝΕ και θα περιοριζόταν στην χρήση του 
νέου δείκτη ΡΟΒ Μοά (ΙΙεΙγ) για τα φορτία ϋΕΤ ΑνίΑΤΙΟΝ 
ΡυΕΙ_. Συνεπώς λόγω αυτής της αλλαγής, οι εγχώριες 
εταιρείες διύλισης έπρεπε να μεταβούν στη χρήση του 
νέου δείκτη για τον υπολογισμό των τιμών διυλιστηρίου 
(χονδρικών τιμών) εντός του 2003, επειδή περίπου κατά 
τα μέσα του έτους αυτού θα έπαυε η δημοσίευση του 
παλαιού δείκτη. Σημειώνεται ότι μέχρι την 30.4.2003 
δημοσιεύονταν παράλληλα και οι δύο δείκτες (παλαιός 
και νέος). 

Γ. Χρόνος μετάβασης στο Νέο Δείκτη 

46. Δεν αμφισβητείται ότι και οι δύο καταγγελόμενες 
εταιρείες επέλεξαν ως χρόνο μετάβασης στο Νέο Δεί¬ 
κτη την 1.1.2003. Ειδικότερα, η ΕΛ.ΠΕ. υιοθέτησε το νέο 
δείκτη από 1.1.2003 στις συναλλαγές της τόσο με την 
ΕΚΟ όσο και με την ΜΟΒΙί (βλ. Υπόμνημα ΕΛ.ΠΕ, σελ. 
20). Το ίδιο έπραξε και η ΠΕΤΡΟΛΑ με τους πελάτες 
της ΕΚΟ, ΒΡ, ΜΟΒΙΙ_ και ΑΝ/ΙΝ (ομοίως Υπόμνημα ΕΛ.ΠΕ. 
σελ. 20). Στο ίδιο αποτέλεσμα κατέληξε και η συμφω¬ 
νία της ΠΕΤΡΟΛΑ με τη 3ΗΕΙ_1_, όπως προκύπτει από 
την κατάθεση του εκπροσώπου των ΕΛ.ΠΕ. Ριζάκου. 
Και τούτο διότι ενώ στην εν λόγω συμφωνία ο Νέος 
Δείκτης άρχισε, όπως ισχυρίζεται η ΕΛ.ΠΕ, να ισχύει από 
την 1.4.2003, κατά το προηγούμενο τρίμηνο (1.1.2003- 
31.3.2003) χρησιμοποιείτο ως βάση η παλαιό μεν τιμή, 
προσαυξημένη όμως κατά τρόπο ώστε να ισοδυναμεί εν 
τοις πράγμασι με την μετάβαση στο Νέο Δείκτη. Τέλος 
και η ΜΟΤΟΡ ΟΪΛ εφήρμοσε το Νέο Δείκτη από 1.1.2003 
(βλ. Υπόμνημα ΜΟΤΟΡ ΟΪΛ, σελ. 29). 

Δ. Ανατίμηση με βάση το Νέο Δείκτη 

47. Όπως ήδη εκτέθηκε παραπάνω, η πρακτική αξία 
ενός δείκτη συνίσταται στην αντιπροσωπευτικότητά 
του. Ευλόγως λοιπόν μπορεί κανείς να υποθέσει ότι ο 
Νέος Δείκτης ΡΙαίί’δ θα αποκαθιστούσε την αντιπροσω- 
πευτικότητα του Δείκτη Αναφοράς και ότι, συνεπώς, η 
μετάβαση από τον Παλαιό στο Νέο Δείκτη θα επέφερε 
μείωση των προμηθειών ανάλογη με την αναμενόμενη 
διαφορά των δύο μεγεθών. Η διαφορά αυτή σχετίζε¬ 
ται κυρίως με το μεταφορικό κόστος και τον τρόπο 
υπολογισμού αυτού που θα υιοθετούσε ο εκδότης του 
Δείκτη Αναφοράς. Όπως επιβεβαιώνεται από τα ΕΛ.ΠΕ., 
η χρήση της νέας τιμής ϋΕΤ ΑνίΑΤΙΟΝ ως βάσης για 
τον υπολογισμό της τελικής τιμής του καυσίμου ϋΕΤΑ -1 
προφανώς θα είχε ως αποτέλεσμα την αντίστοιχη μεί¬ 
ωση της προσαύξησης (ρΓβπιίυπι) που χρησιμοποιούνταν 
για την τιμή με ονομασία ϋΕΤ μέχρι τότε, δεδομένου 
ότι η δημοσίευση του Νέου Δείκτη δεν σήμαινε κάποια 
αλλαγή στο κόστος προμήθειας των καυσίμων αλλά 
απλώς ορθολογικοποιούσε τον τρόπο υπολογισμού της 
τιμής ΡΟΒ ΜΕϋ (Υπόμνημα σελ. 19). 

48. Ωστόσο, όπως προκύπτει από τα στοιχεία του 
φακέλου, η ταυτόχρονη υιοθέτηση του Νέου Δείκτη οδή¬ 
γησε και τις δύο εταιρείες διύλισης σε αύξηση των τιμών 
του αεροπορικού καυσίμου που ανήλθε την 1.1.2003 σε 
περίπου 9 δολλάρια ΗΠΑ/ΜΤ (όσο δηλ. ήταν η διαφορά 


των δύο δεικτών την ημερομηνία αυτή), δεδομένου ότι 
οι συμφωνίες για τις προμήθειες δεν μεταβλήθηκαν 
ουσιωδώς σε σχέση με το έτος 2002. Σημειώνεται ότι 
η διαφορά των δύο δεικτών ξεκίνησε από 9 δολλ. ΗΠΑ/ 
ΜΤ στις 2.1.2003 και έβαινε - ύστερα από ένα μικρό 
διάστημα μειώσεων - έως τις 25.3.2003, όπου και ση¬ 
μείωσε την μέγιστη απόκλιση ίση με 15,25 δολλ. ΗΠΑ / 
ΜΤ. Στη συνέχεια, όπως αποδεικνύεται από τα στοιχεία 
του φακέλου, η μεταξύ τους διαφορά αποκλιμακώθηκε 
για να σταθεροποιηθεί κατά μέσο όρο στα 10 δολ/ΜΤ 
(24.4.2003). 

49. Πιο συγκεκριμένα, οι καταγγελόμενες εταιρείες, 
με βάση τη μέθοδο τιμολόγησης που εφάρμοζε η κάθε 
μία από αυτές για το αεροπορικό καύσιμο (ϋΑ-1) κατά 
το έτος 2003, χρέωσαν τις ακόλουθες τιμές: 

α) Όσον αφορά την ΕΛ.ΠΕ., ενδεικτικά αναφέρεται 
ότι η τιμή των αεροπορικών καυσίμων στις 27.12.2002, 
πριν τη μετάβαση στο νέο δείκτη ΡΙαΐίε, υπολογίσθηκε 
σε δολλ. ΗΠΑ 273,83. Ακολουθώντας την ίδια μέθοδο 
τιμολόγησης αλλά χρησιμοποιώντας το νέο δείκτη (Ηίρίι 
ΡΟΒ Μοά ΑνίαΙίοπ ΡυοΙ), η τιμή των αεροπορικών καυ¬ 
σίμων την ίδια ημέρα (ήτοι την 27.12.2002), δεδομένης 
της ίδιας προμήθειας διυλιστηρίου, ανέρχεται σε δολλ. 
ΗΠΑ 283,08. Επομένως, η τιμή των αεροπορικών καυσί¬ 
μων (ϋΑ-1), σύμφωνα με το νέο δείκτη αυξήθηκε κατά 
9,25 δολλ. ΗΠΑ ή 3,3%. Η μέθοδος τιμολόγησης τροπο¬ 
ποιήθηκε στο τέλος του 2003 (31.12.2003), σύμφωνα με 
δήλωση των ΕΛ.ΠΕ «για εξυπηρέτηση της λειτουργίας 
του αγωγού που μεταφέρει αεροπορικό καύσιμο στο 
αεροδρόμιο Ελ. Βενιζέλος και αποφυγή τριβών μεταξύ 
εταιρειών περί της ημερομηνίας παραλαβής του καυσί¬ 
μου» (υπ’αριθμ. 3727/19.7.2004 έγγραφο των ΕΛ.ΠΕ.). 

β) Όσον αφορά την ΜΟΤΟΡ ΟΙΛ, στο ίδιο ως άνω 
παράδειγμα η τιμή των αεροπορικών καυσίμων στις 
27.12.2002 ήταν ίση με δολλ. ΗΠΑ 272,75 με βάση τον 
παλαιό δείκτη, ενώ με με τη χρήση του νέου δείκτη η 
τιμή ανέρχεται σε δολλ. ΗΠΑ 282,25, είναι δηλαδή αυ¬ 
ξημένη κατά 9,50 δολλ. ΗΠΑ. 

γ) Όσον αφορά την ΠΕΤΡΟΛΑ, ακολούθησε το 2003 
την ίδια μέθοδο τιμολόγησης αεροπορικού καυσίμου με 
αυτή των ΕΛ.ΠΕ για όλους τους πελάτες της πλην της 
εταιρείας ΜΟΒΙΕ. Ως εκ τούτου η τιμή του αεροπορικού 
καυσίμου τη συγκεκριμένη ημερομηνία ήταν αυξημένη 
κατά 9,25 δολλ. ΗΠΑ. 

50. Από τα παραπάνω συνάγεται ότι η ταυτόχρονη 
υιοθέτηση από τις εγχώριες εταιρείες διύλισης του νέου 
δείκτη, είχε ως αποτέλεσμα την ενιαία αύξηση της χον¬ 
δρικής τιμής του αεροπορικού καυσίμου, στο βαθμό 
που οι υπόλοιποι παράγοντες (περιθώριο, εκπτώσεις) 
παρέμειναν αμετάβλητοι. 

Ε. Κάλυψη του κόστους τήρησης αποθέματων ασφα¬ 
λείας μέσω της μετάβασης στο Νέο Δείκτη 

51. Ο προαναφερθείς ν. 3054/2002, με τον οποίο ενσω¬ 
ματώθηκε στην ελληνική έννομη τάξη η υπ’αριθμ.98/1993 
οδηγία, επιβάλλει στις εταιρείες διύλισης, τους εισαγω¬ 
γείς καυσίμων και τους Μεγάλους Τελικούς Καταναλω¬ 
τές, την υποχρέωση να τηρούν από 1.1.2003, αποθέματα 
ασφαλείας 90 ημερών όσον αφορά στα αεροπορικά 
καύσιμα. Σημειώνεται ότι αντίστοιχη υποχρέωση ισχύ¬ 
ει από το 1998 για τις βενζίνες κίνησης, το πετρέλαιο 
θέρμανσης και μαζούτ. Ειδικώς οι κάτοχοι άδειας διύ¬ 
λισης μπορούν να συμμορφώνονται προς την υποχρέ¬ 
ωση τήρησης αποθεμάτων σχετικά με τα αεροπορικά 

καύσιμα, φυλάσσοντας αποθέματα σε αργό πετρέλαιο 
ή ημι-κατεργασμένα ή πετρελαιοειδή προϊόντα. Επίσης, 
οι υπόχρεοι τήρησης αποθέματων ασφάλειας μπορούν 
ύστερα από συμφωνία να αναθέτουν σε τρίτο πρόσωπο 
το οποίο διαθέτει πιστοποιημένες αποθήκες την τήρηση 
μέρους ή του συνόλου των ποσοτήτων που υποχρεού- 
νται να τηρούν. 

52. Δεδομένου ότι, από 1.1.2003, τα διυλιστήρια όφει- 
λαν να συμμορφωθούν προς την ως άνω υποχρέωση, 
ευλόγως θα ανέμενε κανείς ότι αυτά θα προέβαιναν σε 
αύξηση των τιμών πώλησης ώστε να καλύψουν το κό¬ 
στος που θα συνεπαγόταν για κάθε εταιρεία ξεχωριστά 
η τήρηση των εν λόγω αποθεμάτων. 

53. Δεν αμφισβητείται από τις καταγγελόμενες ότι 
επέλεξαν να καλύψουν το κόστος τήρησης των αποθε¬ 
μάτων ασφαλείας που προβλέπει ο ν. 3054/2002, μέσω 
της ταυτόχρονης μετάβασης στο Νέο Δείκτη και χωρίς 
να προβούν σε μεταβολή των προμηθειών τους. Όπως 
ομολογεί η ΜΟΤΟΡ ΟΪΛ «από τις διάφορες μεθόδους 
κάλυψης του κόστους η Εταιρεία μας, ενόψει της αλλα¬ 
γής της βάσης τιμολόγησης (του ΡΙαίί’ε) και του απροσ¬ 
διόριστου του κόστους, νομίμως επέλεξε να το καλύψει 
μέσω της μετάβασης στο ΡΙαΙΙ’ε” (Υπόμνημα, σελ. 46, 
επίσης επιστολή υπ’αριθμ. 3529/21.6.2005). Ομοίως τα 
ΕΛ.ΠΕ. αναφέρουν στο Υπόμνημά τους ότι «[μ]ε δεδο¬ 
μένη τη διαφορά ϋΕΤ ΑνίαΙίοη-ύΕΤ στα 61130/ΜΤ κατά 
μέσο όρο, πρότειναν στους πελάτες τους (κυρίως ΕΚΟ 
εκείνη την εποχή) την υιοθέτηση της νέας δημοσίευ¬ 
σης από 1.1.2003, χωρίς να μειωθεί όμως το ρΓθπιίυπι 
λόγω της επιβάρυνσης που συνεπαγόταν η υποχρέωση 
τήρησης των αποθεμάτων ασφαλείας» (σελ. 33). Κατά 
τον ίδιο τρόπο ενήργησε και η Πετρόλα: στους πελά¬ 
τες με τους οποίους συμφώνησε την υιοθέτηση της 
νέας τιμής ΡΙαΜ’ε από 1.1.2003, επικαλείται ότι μείωσε το 
ρΓθπιίυπι κατά 6 υδϋ/ΜΤ λόγω της νέας δημοσίευσης 
και ταυτόχρονα το αύξησε κατά το ίδιο ακριβώς ποσό 
(στην ουσία δηλ. παρέμεινε το ίδιο) λόγω της έναρξης 
υποχρέωσης τήρησης αποθεμάτων. Το ότι δεν μετα¬ 
βλήθηκε το ρΓθπιίυπι προκύπτει άλλωστε σαφώς από 
την από 31.12.2002 επιστολή της ΡθΙγοΙθ προς την ΕΚΟ 
όπου αναφέρεται ότι «Σας γνωρίζουμε ότι από 1.1.2003 
ο υπολογισμός της τιμής για αγορά ύβί Α1 θα βασίζε¬ 
ται στην τιμή ΙπίρΙτ ΕΟΒ Μθά Βαείε ΙΙαΙγ του ύθί Αν. ΡυβΙ. 
Όλοι οι άλλοι όροι συμπεριλαμβανομένων των ρΓβπιώ 
παραμένουν σταθεροί». Στην περίπτωση δε της δίιβΙΙ, 
όπου χρησιμοποιήθηκε η χρήση της παλαιός δημοσί¬ 
ευσης ΡΙαΙΙ’ε κατά τη διάρκεια του πρώτου τριμήνου, 
συμφωνήθηκε η αύξηση του ρΓθπιίυηη κατά το ως άνω 
ποσό των 6υ3ϋ/ΜΤ λόγω της υποχρέωσης τήρησης 
αποθεμάτων (Υπόμνημα ΕΛ.ΠΕ. σελ. 34). 

54. Δεν αμφισβητείται επίσης ότι οι εταιρείες διύ¬ 
λισης κάλυψαν την επιβάρυνση που συνεπαγόταν η 
υποχρέωση τήρησης αποθεμάτων ασφάλειας μέσω 
της μετάβασης στο Νέο Δείκτη χωρίς να έχουν προβεί 
προηγουμένως σε κοστολόγηση της υποχρέωσης αυτής 
(βλ. Υπόμνημα ΕΛ.ΠΕ., σελ. 34, Υπόμνημα ΜΟΤΟΡ ΟΪΛ, 
σελ. 23-25). Κατά τη διάρκεια της ακροαματικής διαδι¬ 
κασίας, οι εκπρόσωποι των καταγγελομένων εταιρειών 
επανειλημμένως κατέθεσαν ότι ούτε είχαν υπολογίσει 
το κόστος της υποχρέωσης αυτής, αλλά ούτε ήταν και 
σε θέση να το πράξουν. 

55. Επειδή ακριβώς το τελικό ύψος του κόστους τή¬ 
ρησης αποθεμάτων ασφαλείας δεν έχει υπολογισθεί 


για κάθε εταιρεία διύλισης ξεχωριστά, οι συμβάσεις 
προμήθειας που καταρτίστηκαν μεταξύ των εταιρειών 
εμπορίας και των διυλιστηρίων για το 2003 περιέχουν 
τον όρο ότι η τιμή περιλαμβάνει και το κόστος τήρησης 
των αποθεμάτων, χωρίς περαιτέρω ανάλυση του ποσού 
που αναλογεί στο κόστος αυτό. 

56. Ωστόσο, και οι δύο εταιρείες αναγνωρίζουν ότι ο 
υπολογισμός του κόστους αυτού είναι θεωρητικώς δυ¬ 
νατός, με βάση παρόμοιες μεθόδους. Ειδικότερα: κατά 
την ΜΟΤΟΡ ΟΪΛ, το κόστος αυτό καθορίζεται από τα 
λειτουργικά και χρηματοοικονομικά έξοδα και το κόστος 
ευκαιρίας (δηλ. την αξία του προϊόντος που δεσμεύεται). 
Υποστηρίζεται όμως ότι, δεδομένης της μεταβλητότη¬ 
τας κυρίως του κόστους ευκαιρίας, το κόστος τήρησης 
αποθεμάτων δεν μπορούσε να προϋπολογισθεί. Αντί¬ 
στοιχα, τα ΕΛ.ΠΕ. αναφέρουν ότι το κόστος τήρησης 
αποθεμάτων προκύπτει από το κόστος δέσμευσης του 
αποθηκευτικού χώρου, το λειτουργικό κόστος και το 
χρηματοοικονομικό κόστος (αξία των αποθεμάτων και 
κόστος από αρνητικές αποτιμήσεις λόγω μεταβολών 
στις τιμές αντικατάστασης). Δεν μπήκαν όμως στη λογι¬ 
κή να κοστολογήσουν αλλά αντιμετώπισαν την τήρηση 
αποθεμάτων ως μέγεθος εμπορικό. 

57. Παρόλο που η ΜΟΤΟΡ ΟΪΛ δεν είχε, όπως ισχυρίζε¬ 
ται, προσδιορίσει το κόστος τήρησης αποθεμάτων, δή¬ 
λωσε ότι η μέση ιστορική απόκλιση του Παλαιού Δείκτη 
από το Νέο (6 δολλ. ΗΠΑ) κάλυπτε την ανάγκη αύξησης 
τιμών που οφειλόταν -μεταξύ άλλων- στην αύξηση του 
κόστους που θα προέκυπτε από την τήρηση αποθεμά¬ 
των ασφαλείας για το αεροπορικό καύσιμο (Υπόμνημα, 
σελ. 26-27). Αντίθετα τα ΕΛ.ΠΕ. δήλωσαν ότι αν ενερ¬ 
γούσαν κοστολογικά θα κατέληγαν σε τιμές εξαιρετικά 
υψηλές για τα δεδομένα της ελληνικής αγοράς. Γι αυτό 
κατέφυγαν σε δημοσιευμένες τιμές αποθηκεύτρων στη 
Βόρεια Ευρώπη και τη Μάλτα (Υπόμνημα, σελ. 36-37). 

58. Από τις παραπάνω δηλώσεις, η Επιτροπή συνάγει 
δύο συμπεράσματα: Πρώτον, ότι οι καταγγελλόμενες 
εταιρείες είχαν -έστω και κατά προσέγγιση- υπολογίσει 
το κόστος των αποθεμάτων ασφάλειας και γνώριζαν 
το ύψος του, χωρίς όμως να το ανακοινώσουν στους 
πελάτες τους. Δεύτερον, ότι το κόστος αυτό δεν είναι 
κατ’ανάγκη το ίδιο για τις δύο επιχειρήσεις. Και τούτο 
είναι εύλογο, διότι οι συντελεστές διαμόρφωσης του 
κόστους στις δύο εταιρείες δεν συμπίπτουν. 

59. Συνοψίζοντας, προέκυψε από την αποδεικτική δια¬ 
δικασία ότι: α) οι καταγγελλόμενες κάλυψαν το κόστος 
τήρησης των αποθεμάτων ασφαλείας με ενιαία αύξηση 
που προκλήθηκε από την μετάβαση στο Νέο Δείκτη, 
β) δεν είχαν όμως προσδιορίσει (ή τουλάχιστον ανα¬ 
κοινώσει) το κόστος αυτό, αν και ο υπολογισμός ήταν 
δυνατός, γ) το κόστος αυτό εκτιμάται ότι διαφέρει για 
κάθε εταιρεία, διότι διαφέρουν οι μεταβλητές που το 
επηρεάζουν και δ) η απόφαση να καλυφθεί με τον τρόπο 
αυτό το κόστος υποχρεωτικής τήρησης αποθεμάτων 
ασφάλειας ήταν εμπορική απόφαση των καταγγελλο- 
μένων, δεδομένου ότι η μέθοδος αυτή προφανώς δεν 
επιβάλλεται αλλά ούτε και προβλέπεται από τον προ- 
αναφερθέντα ν. 3054/2002. 

\/3. Βούληση εναρμόνισης 

60. Εξετάζεται περαιτέρω κατά πόσον η προεκτε- 
θείσα ομοιόμορφη συμπεριφορά ήταν συνέπεια μίας 
καθόιονδήποτε τρόπο συνεννόησης ή συνεργασίας 
μεταξύ των καταγγελομένων εταιρειών. 

61. Αν και κάθε επιχείρηση είναι ελεύθερη να προ¬ 
σαρμόζει τη συμπεριφορά της προς την παρούσα ή 
αναμενόμενη συμπεριφορά των ανταγωνιστών της, είναι 
ωστόσο αντίθετο στους κανόνες του ανταγωνισμού να 
συνεργάζεται με οποιοδήποτε τρόπο με αυτούς, προ- 
κειμένου να καθορίσει έναν ομοιόμορφο τρόπο δράσης 
αναφορικά με την αύξηση τιμών και να εξασφαλίσει την 
επιτυχία του με την εκ των προτέρων εξάλειψη κάθε 
αβεβαιότητας ως προς τη συμπεριφορά των άλλων σχε¬ 
τικά με τα ουσιώδη στοιχεία αυτής της δράσης, όπως 
το ποσό, θέμα - αντικείμενο, ημερομηνία και τόπο των 
αυξήσεων (ΔΕΚ απόφαση 14.7.1972, 0-48/69, ΙΟΙ κατά 
Επιτροπής, Συλλ. 1972, σελ. 99, σκέψη 118). 

62. Η συνεργασία συνίσταται στον συντονισμό των 
σχεδίων δράσης των επιχειρήσεων, χωρίς να απαιτεί¬ 
ται η ύπαρξη συμφωνίας. Δεν είναι άλλωστε απαραί¬ 
τητο να έχει προκαθορισθεί πλήρως η συμπεριφορά 
των επιχειρήσεων. Είναι αναγκαίο όμως να υφίσταται 
ένα πιίπιίπιυπι αμοιβαίας επαφής, με την έννοια ότι οι 
συμμετέχοντες πρέπει να έχουν κατά κάποιο τρόπο 
συνεννοηθεί ή έστω αλληλοενημερωθεί ως προς τις 
προθέσεις τους (υπ’αριθμ. Ε.Α. 263/ΙΝ//2004 απόφ.). 

63. Ο συντονισμός μπορεί να λάβει πολλές μορφές. 
Αρκεί για παράδειγμα οι εμπλεκόμενες επιχειρήσεις 
να ανταλλάσσουν εκ των προτέρων πληροφορίες ως 
προς την στάση που κάθε μία προτίθεται να τηρήσει, 
ώστε να μπορούν να ρυθμίζουν την εμπορική τους συ¬ 
μπεριφορά γνωρίζοντας ότι οι ανταγωνιστές τους θα 
ενεργήσουν κατά τον ίδιο τρόπο (βλ. ΔΕΚ απόφαση ΙΟΙ, 
ό.π., σκέψη 56). Αρκεί επίσης οι εμπλεκόμενες επιχει¬ 
ρήσεις να αφήσουν τους άλλους να σχηματίσουν μια 
εικόνα για την επιχειρηματική πολιτική που πρόκειται 
να ακολουθήσουν μέσω της δημόσιας ανακοίνωσης για 
αλλαγές στην τιμολογιακή τους πολιτική, όταν από το 
σύνολο των συνθηκών προκύπτει χωρίς αμφιβολία ότι 
οι ανακοινώσεις αποσκοπούν στην αμοιβαία συνεννόηση 
(Ε.Α. υπ’αριθμ. 263/ΙΝ//2004 απόφ.). Σε κάθε περίπτωση, 
αρκεί για την κατάφαση της εναρμονισμένης πρακτικής 
αρκεί μία επιχείρηση να εναρμονίσει τη συμπεριφο¬ 
ρά της αυτόβουλα και ενσυνείδητα με τις επιθυμίες 
μίας άλλης επιχείρησης (Ε.Ε. ΗαεεθΙόΙαό, ΕΕΕΚ 1982, Ι- 
απόφαση 161/18 απόφαση). 

64. Ενόψει των γνωστών νομικών κινδύνων είναι τελεί¬ 
ως απίθανο να υπάρχει γραπτή αποτύπωση των λεπτο¬ 
μερειών της συνεργασίας αυτού του είδους (απόφαση 
Ε.Ε. 19.12.1990, υπόθ. δοδα-αδό/δοίναγ, ΕΕΕΚ 1991, I 152/1, 
παρ. 54). Για να σχηματίσει λοιπόν πεποίθηση η Επιτρο¬ 
πή, θα πρέπει να εκτιμήσει όλες τις ενδείξεις, όχι μεμο¬ 
νωμένα αλλά στο σύνολό τους, λαμβανομένων υπόψη 
των χαρακτηριστικών της σχετικής αγοράς. Σημαντική 
ένδειξη μπορεί να αποτελέσει και ο παραλληλισμός της 
συμπεριφοράς, εφόσον καταλήγει σε όρους ανταγωνι¬ 
σμού που δεν ανταποκρίνονται στους φυσιολογικούς 
όρους της αγοράς, λαμβανομένης υπόψη της φύσεως 
των προϊόντων, της σπουδαιότητας του αριθμού των 
επιχειρήσεων και του όγκου της αγοράς (ΙΟΙ, ό.π., σκέψη 
66 ). 

65. Εξαιτίας της αποδεικτικής αυτής δυσχέρειας, το 
ΔΕΚ έχει κρίνει ότι η παράλληλη συμπεριφορά αποτε¬ 
λεί εναρμονισμένη πρακτική όταν η συμπεριφορά αυτή 
δεν μπορεί να αποδοθεί στις συνθήκες της αγοράς 
και, κατά συνέπεια, δεν υπάρχει άλλη εξήγηση γι'αυτήν 
(απόφαση 20.1.1994, συν. υποθέσεις 0-89/1985,0-104/1985, 


0-114/1985, 0-116/1985, 0-117/1985 και 0-125/1985 έως 0- 
129/1985, ΑΝείΓοπι Οεα^θγΙιΙίο κατά Επιτροπής των Ευ¬ 
ρωπαϊκών Κοινοτήτων «\Λ/οοάρυΙρ», Συλλ. 1993, σελίδα 
I -01307, σκέψη 71). 

66. Από τα στοιχεία του φακέλου και την ακροαματική 
διαδικασία προκύπτει ότι οι καταγγελόμενες εταιρείες 
αντέδρασαν ταυτόχρονα, και κατά τρόπο ομοιόμορφο, 
στην εισαγωγή της υποχρέωσης τήρησης αποθεμάτων 
και ενημέρωσαν σχεδόν ταυτόχρονα τους πελάτες τους 
(εταιρείες εμπορίας) ως προς την απόφασή τους να 
καλύψουν το κόστος της ανωτέρω υποχρέωσης μέσω 
της μετάβασης στο Νέο Δείκτη. 

67. Αν και η ενημέρωση αυτή από τα διυλιστήρια προς 
τις εταιρείες εμπορίας ήταν επί το πλείστον προφορι¬ 
κή, είναι ενδεικτικό ότι ανευρέθησαν -κατά την έρευνα 
της ΓΔΑ- τηλεομοιοτυπικά μηνύματα των εταιρειών 
ΠΕΤΡΟΛΑ και ΜΟΤΟΡ ΟΪΛ που απεστάλησαν την ίδια 
ακριβώς ημερομηνία (ήτοι την 23.12.2002, ουσιαστικά 
την τελευταία εργάσιμη του χρόνου) στην εταιρεία 
εμπορίας ΑΝ/ΙΝΟΙΙ, η οποία προμηθευόταν και από τις 
δύο αυτές εταιρείες διύλισης, σχετικά με την απόφασή 
τους να προσαρμοστούν στο νέο δείκτη από 1.1.2003 
και σχετικά με τον τρόπο ενσωμάτωσης του κόστους 
τήρησης των αποθεμάτων. Περαιτέρω, τόσο τα ΕΛ.ΠΕ 
όσο και η ΜΟΤΟΡ ΟΪΛ, σε επικοινωνία που είχε η κα¬ 
θεμιά με διαφορετική εταιρεία εμπορίας - πελάτη της 
στις 20.12.2002 και 3.1.2003 αντίστοιχα, τους ενημέρωσαν 
(μέσω της αποστολής σχεδίου σύμβασης) ότι οι τιμές 
συμπεριλαμβάνουν και το κόστος τήρησης των αποθε¬ 
μάτων ασφαλείας. 

68. Εξάλλου, το γεγονός ότι και οι δύο καταγγελόμε- 
νες εταιρείες ανακοίνωσαν ταυτόχρονα (κατά τη διάρ¬ 
κεια του τελευταίου δεκαημέρου του Δεκεμβρίου 2002), 
στις εταιρείες εμπορίας αεροπορικών καυσίμων την 
απόφασή τους για κάλυψη του κόστους αποθεμάτων 
ασφαλείας μέσα από την προσαρμογή στο νέο δείκτη 
από 1.1.2003, προκύπτει από επιστολές που έστειλαν 
οι εταιρείες εμπορίας σε αεροπορικές εταιρείες, Πιο 
συγκεκριμένα: 

α) Στην από 31.12.2002 επιστολή της προς τους πελά¬ 
τες της, η ΕΚΟ-ΕΛΔΑ αναφέρει μεταξύ άλλων ότι 

«ννσ αόνίεβ ΙίιαΙ ΙοοβΙ ΓβίίηβΓδ ήβνβ δβηΐ ίίππ ηοίίοβ Ιίιαΐ 
βΐίβοΐίνβ ϋαηυαΓγ ΙεΙ 2003, ΙΙίθιγ ρΓοόυσί δβίβδ ννίΙΙ εννίΐοΐι 
Ιο Ιάβ Νβνν ύβί Ανίαίίοη ΡυβΙ Βαείε ννάίοϊι ννίΙΙ αίεο ίησίυόθ 
Ιϊιβ σοεί οί ΟσπιρυΙδΟΓγ 3ΐοοΙ< ΟόΙίραΐίοη (ΟδΟ) οοπιίηρ 
ίηΐο βΐίθοί ΐοΓ ΐϊιβ ίίΓεΙ Ιίπιβ ίη Θγθθοθ” [«σας γνωστοποι¬ 
ούμε ότι τα εγχώρια διυλιστήρια έχουν στείλει οριστική 
ειδοποίηση, η οποία θα τεθεί σε ισχύ από 1η Ιανουάριου 
2003, ότι οι πωλήσεις των προϊόντων θα προσαρμο¬ 
στούν στη νέα βάση υπολογισμού του κόστους των 
αεροπορικών καυσίμων που θα περιλαμβάνει επίσης 
το κόστος της υποχρεωτικής τήρησης αποθεμάτων η 
οποία εφαρμόζεται για πρώτη φορά στην Ελλάδα»]. 

β) Σε επιστολή της προς τους πελάτες της, η δίιβΙΙ 
ΑνίαΙίοη αναφέρει επίσης ότι 

«II ίε ηονν οοηίίπτιβά ΙΙπαΐ ΙοοαΙ Γβίίηθπβδ (ρπνβΐβ οηθ5 
& 5ΐαΐ8 οννηβό) άβνβ σοπιβ ννίΐίι άβοίδίοη Ιο βρρΙγ νν.οϊ. 
1.1.2003 “Νονν ύβΐ Ηίρό” ΡΙβϊίδ ςυοίβΐίοη, ΓβρΙβσίης Ιάβ 
οχίδΐίης ΉίρΙι ΡΟΒ ΜΕϋ” οηο. ΤΙίθγθϊογθ, 311 δβίβδ Ιβ^ίηρ 
ρΐ300 ίωπι 1.1.2003 ννίΙΙ βε βίίβοίβό οη Ιίιίδ ΡΙβΗ’δ ςυοίβίίοη. 
Ιη ΒάάίΙίοη, όγ ίυβίδ ΙοοβΙ Ιβνν, Γβίίηεηβδ 3Γβ Ιίιβ ΓβδροηδίόΙβ 
βηίίΐίθδ Ιο 3ρρΙγ Ιάβ Ο.δ.Ο. ίθε, ννβ βγθ ΙοΙά ΐίΐ3ΐ Ιίιίδ ίββ ίδ 
ίησίυόβό ίη ίόβ ηενν ρπσίηρ. ... ΡυιΤάβΓ Ιο ΙΙιίδ, ννβ 3Γβ ΙοΙά 

Ιϊίθγθ 13 ηο οίιβηςβ ίη Ιήβ βδίβόίίδίτθά Γθίίηβπβδ ΡΓβιτιώ, 
ραίά όγ δάβΙΙ. Θίνβη 311 Ιάβ 3όονθ, ννβ ίΐ3νθ ηο οίιοίοθ όυΐ 
ίηηρίβηηβηί Ιίιβδθ οΙιβηςθΒ ννίΙΙι βΐΐβοΐ 01 ύαηυαΓγ 2003. 
.... ΗοννθνθΓ, ΙΙηϊδ 13 3 άθοίδίοη ίιτιροδβά οη ϋ5 εηά νν© 3γθ 
οόίίρβά ίο 90 ΒΙοης”. 

(Εχει πλέον επιβεβαιωθεί ότι τα εγχώρια διυλιστήρια 
(ιδιωτικά και κρατικά) αποφάσισαν να εφαρμόσουν από 
1.1.2003 το νέο δείκτη ΡΙδΐί'δ “Νονν ϋοί ΗίςΙΤ’ που αντικα¬ 
θιστά τον υπάρχοντα Ήίςά ΡΟΒ ΜΕΩ”. Συνεπώς, όλες 
οι πωλήσεις που θα λαμβάνουν χώρα από 1.1.2003 θα 
γίνονται με το Νέο Δείκτη. Επιπροσθέτως, σύμφωνα με 
το τοπικό νόμο περί καυσίμων,τα διυλιστήρια υποχρε- 
ούνταν να εφαρμόζουν χρέωση για υποχρεωτική τήρη¬ 
ση αποθεμάτων ασφάλειας. ... Σε συνέχεια αυτού, μας 
πληροφόρησαν ότι δεν υπάρχει αλλαγή στις ισχύουσες 
προμήθειες των διυλιστηρίων που πληρώνει η δίΐθίί. Με 
βάση τα παραπάνω, δεν έχομε άλλη επιλογή παρά να 
εφαρμόσουμε αυτές τις αλλαγές από 1.1.2003. ... Όμως, 
αυτή είναι μία απόφαση η οποία επιβλήθηκε σε εμάς και 
είμαστε υποχρεωμένοι να προχωρήσουμε με αυτήν]. 

γ) Σε επιστολή της ΒΡ προς τους πελάτες της, ανα- 
φέρεται μεταξύ άλλων ότι 

«ΡυΓίίΐθΓ ίο ουΓ θιτιβΗ άβίβά 31 ΟβσθηηόθΓ 2002, αάνίδίηρ 
οί ίίιο άθοίδίοη όγ ουΓ δυρρίίβΓδ ίη Ογθθοθ Ιο θΐτιβηά Ιάβ 
ρποίης 03315 οη ννίιίοά Ιίιογ 5θΙΙ ίο υ5 ίο είίιο ηονν ΡΟΒ 
ΜθάίΙθΗβηββη (ΙίβΙγ) ύβΐ Ανίθίίοη ΡυοΙ (Ρ1ί9ίι) ρυοίβίίοη 
ννίΐίιουί βηγ 3ά]υ5ίηηβηΙ ίο ΙήβίΓ ρΓβιτιίθ, εηά ουΓ οοηδβρυβηί 
ΓθρυίΓθπηθηΙ ίο ρ333 ΙΙπίβ οάβηςο οη ίο γου, I βηη ννπΐίηρ 
ηονν ίο 30νΪ3θ ίίΐθ Ι3ί83ί ρΟδίΙίοη. Τίΐθ 0ΓθβΙ< ΓθίίηθΓ3 ΓΘΓΊΠ3Ϊη 
3ά3ΓΠ3ηί 1ίΐ3ί ΙίιΪ3 15 όθίηρ άοπθ ίη ΟΓάθΓ ίο ΐυΙΐίΙΙ ίίΐθ Ευ 
ϋίΓθοΙίνθ οόίίςαίίοη ίίιβί Ογθθοθ ίΐ35 ίο ίιοίά οοηηρυΙδΟΓγ 
8ΐοοί<8 οί 90 άθγ5 ννίίίι θίίβοί ίΓοιτι 01 ϋβηυβΓγ 2003. ΟυΓ 
θΐΐοΓΐδ ίο οοηνίηοβ ίίΐθ ΓθίίηβΓ5 ίίΐθί οάβηςίηθ ΙΡιβίτ ρποίης 
03515 ίδ 3η υηΒοοβρίβόΙθ ΓΠθίίιοά οί ίΓπρΙβηηθηίίηρ 030 
άανβ όββη υηδυοοβδδίυΙ.» 

[Σε συνέχεια της από 31 Δεκεμβρίου 2002 ηλεκτρονικής 
επιστολής μας, η οποία σας ενημερώνει για την απόφα¬ 
ση των προμηθευτών μας στην Ελλάδα να προσαρμό¬ 
σουν τους τιμολογιακούς δείκτες με βάση τους οποίους 
πωλούν προς εμάς στο νέο δείκτη ΡΟΒ Μθάίίθπαηββη 
(ΙίβΙγ) ϋβί Ανίβίίοη ΡυβΙ (ΡΙίςίι) χωρίς καμία προσαρμογή 
των προμηθειών, και για το συνακόλουθο αίτημά μας να 
περάσουμε την αλλαγή αυτή σε σας, σας γράφω τώρα 
για να σας ενημερώσω για την τελευταία τοποθέτηση. 
Τα ελληνικά διυλιστήρια παραμένουν αμετακίνητα στη 
θέση ότι αυτό γίνεται προκειμένου να εφαρμόσουν την 
υποχρέωση που έχει η Ελλάδα με βάση κοινοτική οδη¬ 
γία να τηρεί υποχρεωτικά αποθέματα 90 ημερών από 
1 Ιανουάριου 2003. Οι προσπάθειές μας να πείσουμε τα 
διυλιστήρια ότι η αλλαγή της τιμολογιακής τους βάσης 
είναι ένας απαράδεκτος τρόπος να εφαρμόσουν την 
υποχρέωση τήρησης αποθεμάτων δεν ήταν επιτυχής. 

69. Στις παραπάνω επιστολές, οι εταιρείες εμπορίας 
αναφέρουν ότι οι εταιρείες διύλισης «αποφάσισαν» να 
καλύψουν το κόστος τήρησης των αποθεμάτων μέσω 
της προσαρμογής στη νέα κλίμακα τιμών από 1.1.2003 
και ότι μάλιστα μένουν «αμετακίνητες» στην απόφασή 
τους αυτή. Κατά την κρίση της Ε.Α., οι εν λόγω επιστο¬ 
λές συνιστούν σοβαρή ένδειξη ότι η αναπροσαρμογή 
των τιμών ήταν το αποτέλεσμα μίας συντονισμένης 
δράσης των εταιρειών διύλισης και όχι μία «φυσιολο¬ 
γική και αναμενόμενη αντίδραση στις συνθήκες της 
αγοράς». 


70. Οι αντίθετοι ισχυρισμοί των καταγγελλομένων 
όσον αφορά την αποδεικτική αξία των μηνυμάτων προς 
την ΑΝ/ΙΝΟΙΕ και των επιστολών εμπορίας κρίνονται 
απορριπτέοι. Καταρχάς, η κοινή αποστολή της πρό¬ 
τασης σύμβασης την 23.12.2002 δεν είναι αυτονόητη, 
λαμβανομένου υπόψη ότι η ΜΟΤΟΡ ΟΪΛ απέστειλε αντί¬ 
στοιχες προτάσεις για τα άλλα έτη, είτε πολύ νωρίτερα, 
είτε πολύ αργότερα (10.12.2001 για το έτος 2002, 7.1. 
και 26.1.2004 για το έτος 2004). Ούτε ο ισχυρισμός των 
ΕΛ.ΠΕ. ότι η ΑΝ/ΙΝΟΙΕ ενημέρωσε αμέσως τη μητρική 
της για την προσφορά της ΠΕΤΡΟΛΑ ευσταθεί, διότι η 
αποστολή της πρότασης της ΜΟΤΟΡ ΟΪΛ προηγήθηκε 
χρονικά, όπως προκύπτει από τα αντίστοιχα τηλεομοι- 
οτυπικά μηνύματα. 

71. Δεν ευσταθεί περαιτέρω το επιχείρημα περί μειω¬ 
μένης αξιοπιστίας των ανωτέρω επιστολών για το λόγο 
ότι οι εταιρείες εμπορίας ήθελαν ευλόγως να πείσουν 
τους πελάτες τους ότι δεν ευθύνονται οι ίδιες για την 
αύξηση τιμών. Το κίνητρο των εταιρειών εμπορίας είναι 
άνευ σημασίας στην υπό κρίση υπόθεση η οποία αφορά 
στη συμπεριφορά των εταιρειών διύλισης και όχι των 
εταιρειών εμπορίας. Από τη σκοπιά αυτή, κρίσιμο στοι¬ 
χείο είναι το ταυτόσημο περιεχόμενο των επιστολών 
αυτών ως προς τον τρόπο και το χρόνο δράσης των 
διυλιστηρίων, το οποίο δεν αμφισβητείται. Δεν μπορεί 
επίσης να γίνει δεκτός ο ισχυρισμός ότι η αναφορά 
των επιστολών σε απόφαση των «εταιρειών» διύλισης 
σε πληθυντικό αριθμό δεν υποδηλώνει κοινή απόφαση 
των εταιρειών, αλλά αυτόνομη απόφαση κάθε μίας εκ 
των εταιρειών διύλισης, από τις οποίες προμηθεύονταν 
καύσιμα οι εν λόγω εταιρείες εμπορίας. Είναι μεν αλη¬ 
θές ότι οι εταιρείες εμπορίας έχουν περισσότερους 
προμηθευτές, η επιχειρούμενη όμως ερμηνεία των 
επιστολών περί αυτόνομης απόφασης των εταιρειών 
διύλισης δεν είναι πειστική. Είναι χαρακτηριστικό ότι η 
δάθΙΙ αναφέρεται στην επιστολή της σε απόφαση τόσο 
των κρατικών όσο και των ιδιωτικών διυλιστηρίων, ενώ 
η ίδια προμηθευόταν μόνο από τα ιδιωτικά (ΠΕΤΡΟΛΑ 
και ΜΟΤΟΒ ΟΪΛ). Ομοίως η ΕΚΟ αναφέρεται αδιακρίτως 
στα εγχώρια διυλιστήρια, ενώ προμηθευόταν μόνο από 
την ΠΕΤΡΟΛΑ και τα ΕΛ.ΠΕ. 

72. Από τα παραπάνω στοιχεία προκύπτει, κατά την 
κρίση της Επιτροπής, ότι οι καταγγελλόμενες επι¬ 
χειρήσεις προέβησαν σε ταυτόχρονες ανακοινώσεις 
και αναγγελίες προς τους πελάτες τους σχετικά με 
τη μελλοντική τους συμπεριφορά, εξαλείφοντας έτσι 
μεγάλο τμήμα της αβεβαιότητας που είναι συμφυής 
με κάθε ανεξάρτητη αλλαγή τιμολογιακής ή εμπορικής 
πολιτικής. Δεδομένου ότι τα στοιχεία αυτά συνιστούν 
σοβαρές ενδείξεις εναρμονισμένης πρακτικής, πρέπει 
να εξετασθεί κατά πόσον υπάρχει άλλη εξήγηση για την 
επίμαχη συμπεριφορά, κατά πόσον δηλ. θα μπορούσε 
αυτή να αποδοθεί στις συνθήκες της αγοράς. 

73. Οι καταγγελόμενες εταιρείες ισχυρίζονται ότι η 
συμπεριφορά των διυλιστηρίων κατά την κρίσιμη περίο¬ 
δο Νοεμ.-Δεκ. 2002 ήταν παράλληλη και εξηγήσιμη. Τόσο 
ο χρόνος και η μέθοδος κάλυψης του κόστους τήρησης 
αποθεμάτων ασφαλείας όσο και το ύψος της ανατίμη¬ 
σης εξηγούνται από τις συνθήκες της αγοράς και δεν 
μπορούν να αποδοθούν σε εναρμόνιση. Ειδικότερα: 

74. Ως προς το χρόνο μετάβασης στο Νέο Δείκτη: Οι 
καταγγελλόμενες εταιρείες ισχυρίζονται ότι η επιλογή 
του χρονικού σημείου για τη μετάβαση στο Νέο Δει- 

κτη (1.1.2003) εξηγείται από τις συνθήκες της αγοράς, 
δεδομένου ότι τα διυλιστήρια προβαίνουν σε διαπραγ¬ 
ματεύσεις με τους πελάτες τους κατά την περίοδο 
Οκτωβρίου-Δεκεμβρίου. Οι συμβάσεις οριστικοποιούνται 
στο τέλος του έτους, τίθενται σε ισχύ την 1η Ιανουάρι¬ 
ου και είναι ετήσιας διάρκειας. Συνεπώς, η εφαρμογή 
του Δείκτη από 1.1.2003 είναι εύλογη επιχειρηματική 
συμπεριφορά, όπως και η παράλληλη κοινοποίηση των 
προσφορών στο τέλος του έτους. 

75. Ως προς τον τρόπο κάλυψης του κόστους υπο¬ 
χρεωτικής τήρησης αποθεμάτων: Αμφότερες οι καταγ¬ 
γελλόμενες υποστηρίζουν ότι η ανατίμηση επιβαλλόταν 
από τις συνθήκες της αγοράς δεδομένου ότι τέθηκε σε 
ισχύ ο νόμος για την υποχρεωτική τήρηση αποθεμάτων 
ασφαλείας. Δεν προέβησαν ωστόσο σε υπολογισμό του 
κόστους τήρησης των αποθεμάτων, αν και τούτο είναι 
θεωρητικώς δυνατό, διότι -κατά την ΜΟΤΟΡ ΟΪΛ- δεν 
μπορούσε το κόστος να προϋπολογισθεί (και συνεπώς 
ούτε να αποτυπωθεί στις συμβάσεις), ενώ -κατά τα 
ΕΛ.ΠΕ. - είναι μέγεθος εμπορικό. 

Ως εκ τούτου, η ΜΟΤΟΡ ΟΪΛ έκρινε ότι ευλόγως, λόγω 
του απροσδιορίστου του κόστους και ενόψει της αλλα¬ 
γής της βάσης τιμολόγησης, μπορούσε να το καλύψει 
μέσω της μετάβασης στο Νέο Δείκτη. 

Όσον αφορά τα ΕΛ.ΠΕ. και την ΠΕΤΡΟΛΑ, υποστηρί¬ 
ζουν ότι προέβησαν σε αύξηση 6 δολλ. ΗΠΑ με βάση 
δημόσιες πηγές, που εκτιμούσαν το σχετικό κόστος 
αποθήκευσης κατά την κρίσιμη περίοδο σε περίπου 6 
δολλ. ΗΠΑ/ΜΤ.Έπρεπε όμως και να δεχθούν μία μείωση 
που να ακυρώνει την τεχνητή αύξηση που συνεπαγόταν 
η μετάβαση στο Νέο Δείκτη. Για τη μείωση αυτή, οι 
εταιρείες διύλισης εκτίμησαν την αναμενόμενη ανα¬ 
τίμηση που θα επέφερε η μετάβαση στο Νέο Δείκτη 
και διαπίστωσαν ότι η μέση ιστορική διαφορά των δύο 
δεικτών ανερχόταν στο ποσό των δολλ. ΗΠΑ 5,97/ΜΤ, 
οπότε ευλόγως θεώρησαν ότι η μέση μελλοντική διαφο¬ 
ρά των δύο δεικτών θα διαμορφώνονταν στο ίδιο ποσό. 
Συνεπώς, εφόσον κατά την εκτίμησή τους, το κόστος 
τήρησης αποθεμάτων ασφαλείας ήταν ισόποσο με την 
αναμενόμενη μετάβαση στο νέο δείκτη, ισχυρίζονται ότι 
ευλόγως συμψήφισαν τα δύο αυτά μεγέθη. 

76. Ως προς το ύψος της ανατίμησης: Περαιτέρω, 
σύμφωνα με τους ισχυρισμούς όλων των καταγγελλο- 
μένων, το γεγονός ότι στιγμιαίως κατά την ημερομηνία 
επιβολής (2.1.2003) η παρατηρηθείσα διαφορά των δύο 
δεικτών ανερχόταν στα 9 δολλ. ΗΠΑ, ήταν δηλ. κατά 
50% μεγαλύτερη του ως άνω «κόστους» για την τήρη¬ 
ση αποθεμάτων ασφαλείας (ήτοι 6 δολλ.ΗΠΑ/ΜΤ) είναι 
αδιάφορο όσον αφορά την εκτίμηση της αναμενόμενης 
διαφοράς. Ανευ σημασίας είναι επίσης το γεγονός ότι 
η βραχυπρόθεσμη ιστορική διαφορά των δύο δεικτών 
κατά το τελευταίο δίμηνο του 2002 ακολούθησε αυξη¬ 
τική τάση (από 5 δολλ. ΗΠΑ/ΜΤ στα 9 δολλ. ΗΠΑ/ΜΤ 
αφού διήλθε μέσω των 10 δολλ. ΗΠΑ) με μέση τιμή τα 
7,8 δολλ,ΗΠΑ. Σύμφωνα με τις καταγγελλόμενες, για 
λόγους στατιστικής συνέπειας, η αναμενόμενη διαφορά 
για τους επόμενους 12 μήνες θα πρέπει να εκτιμάται με 
βάση την ιστορική διαφορά των 12 προηγουμένων μη¬ 
νών. Ομοίως αξιολογείται ως αδιάφορο το γεγονός ότι η 
πραγματική διαφορά των δύο δεικτών κατά την περίοδο 
1.1.2003-31.4.2003, που επακολούθησε των συμβάσεων, 
αυξήθηκε ακόμη περισσότερο για να φθάσει μέχρι και 
τα 15 δολλ. ΗΠΑ. Η εξέλιξη αυτή δεν ήταν εκ προοιμίου 


γνωστή και αποδίδεται σε απρόβλεπτα γεγονότα (όπως 
ο πόλεμος στο Ιράκ και η συνακόλουθη αύξηση των 
ναύλων). Απέφερε λοιπόν όφελος, θα μπορούσε όμως 
να επιφέρει και ζημία. 

77. Τους ως άνω προβαλλόμενους ισχυρισμούς των 
εταιρειών η Επιτροπή Ανταγωνισμού κρίνει αβάσιμους 
και απορριπτέους για τους ακόλουθους λόγους: 

78. Είναι αληθές ότι εξωγενείς παράγοντες, και δη η 
ρύθμιση του ν. 3054/2002, επέβαλαν στις εταιρείες διύ¬ 
λισης την υποχρέωση τήρησης αποθεμάτων ασφαλείας 
και συνεπώς τις επιβάρυναν με το κόστος συμμόρφωσης 
προς την υποχρέωση αυτή. Ωστόσο η νομοθετική ρύθ¬ 
μιση ούτε προσδιόρισε το κόστος αυτό, ούτε επέβαλε 
την μερική, ολική ή προσαυξημένη μετακύλισή του στο 
επόμενο στάδιο της αξιακής αλυσίδας. Συνεπώς, τόσο 
ο προσδιορισμός όσο και η μετακύλισή του εν λόγω 
κόστους καθώς και η μέθοδος και ο χρόνος υλοποίη¬ 
σης των παραπάνω αποτελούν επιχειρηματική επιλογή. 
Όπως κάθε επιχειρηματική απόφαση θα έπρεπε λοιπόν 
να ενέχει αφενός τους συνήθεις κινδύνους και την αβε¬ 
βαιότητα σχετικά με την αντίδραση των ανταγωνιστών, 
αφετέρου τους ειδικούς κινδύνους που απορρέουν από 
τη φύση του συγκεκριμένου προϊόντος, δεδομένου ότι 
το κόστος τήρησης αποθεμάτων ασφαλείας: α) είναι 
εν μέρει εκτεθειμένο στην μεταβλητότητα των τιμών 
των πετρελαιοειδών και αυξομειώνεται αναλόγως με τις 
συνθήκες που επικρατούν στην αγορά κατά το διάστημα 
μεταξύ της κτήσης και της ανανέωσης των αποθεματι- 
κών και β) διαμορφώνεται κατά το άλλο μέρος από τα 
ειδικά στοιχεία κόστους του ανταγωνιστή. 

79. Και οι δύο εταιρείες διύλισης ισχυρίσθηκαν ότι, 
δεδομένου ότι δεν διέθεταν ίδια εκτίμηση για το κόστος 
που θα συνεπαγόταν για κάθε μία από αυτές ξεχωρι¬ 
στά η τήρηση αποθεμάτων ασφάλειας, επέλεξαν να το 
καλύψουν με την ίδια αύξηση, μέσω της μετάβασης στο 
Νέο Δείκτη η οποία τυχαίως συνέπιπτε χρονικά, λαμβά- 
νοντας υπόψη διάφορες (ενδεχομένως και κοινές δημό¬ 
σιες) πηγές ως προς το ύψος των αποθηκεύτρων. 

80. Ωστόσο, η Επιτροπή θεωρεί ότι οι συνθήκες της 
υπό κρίση αγοράς, η οποία - αν και ολιγοπωλιακή - 
υφίσταται σημαντικές ανταγωνιστικές πιέσεις, δεν είναι 
δυνατόν να υπαγόρευσαν τη συγκεκριμένη συμπεριφορά 
στις καταγγελλόμενες επιχειρήσεις. Δεν μπορεί πράγμα¬ 
τι να εξηγηθεί πως και οι δύο επιχειρήσεις αποφάσισαν 
ανεξάρτητα η μία από την άλλη και χωρίς συντονισμό 
της δράσης τους: α) να μην προβούν σε κοστολόγηση 
της υποχρέωσης τήρησης αποθεμάτων ασφαλείας, αν 
και τούτο ήταν κατά κοινή ομολογία θεωρητικώς δυ¬ 
νατό β) να εκτιμήσουν το κόστος αυτό στο ίδιο ποσό 
των 6 δολλ. ΗΠΑ (όση δηλ. η ιστορική διαφορά των δύο 
δεικτών), ενώ οι παράγοντες καθορισμού του εν λόγω 
κόστους διαφέρουν από την μία εταιρεία στην άλλη γ) 
να θεωρήσουν την κοινή αυτή αύξηση ως ανταγωνιστική, 
δ) να μετακυλίσουν εξ ολοκλήρου το τίμημα αυτό στις 
εταιρείες εμπορίας χωρίς να το μειώσουν ή ακόμη και 
να το προσαυξήσουν, ε) να θέσουν σε ισχύ την μετακύ- 
λιση την ίδια ημερομηνία (ήτοι την 1.1.2003). 

81. Αλλά ούτε και το ύψος της ανατίμησης εξηγείται 
από τις συνθήκες της υπό κρίση αγοράς. Αν οι συν¬ 
θήκες της αγοράς υπαγόρευαν τη συμπεριφορά των 
διυλιστηρίων, τα τελευταία θα είχαν προσαρμόσει τα 
ρΓθπιία κατά τρόπο που να αντανακλά την αναμενόμενη 
διαφορά των δύο δεικτών κατά την ημερομηνία μετά- 

βάσης. Η αναμενόμενη διαφορά δεν ταυτίζεται με την 
μέση ιστορική διαφορά αλλά αναφέρεται σε μελλοντι¬ 
κές τιμές και αντανακλά τις προσδοκίες των συμβαλ- 
λομένων για μελλοντικές τιμές των παραμέτρων που 
συνιστούν τη διαφορά αυτή (ναύλα, ασφάλιστρα κλπ,). 
Η μέση ιστορική διαφορά είναι ένας από τους πιθανούς 
τρόπους εκτίμησης της αναμενόμενης διαφοράς, δεν 
είναι όμως ούτε ο μοναδικός, ούτε (όπως αποδεικνύεται 
εκ των πραγμάτων) ο πλέον ακριβής, ιδιαίτερα όταν 
εμφανίζονται μεγάλες αποκλίσεις από τον μέσο, διαχρο¬ 
νικές τάσεις και άλλα χαρακτηριστικά μη στασιμότητας. 
Η χρήση της μέσης ιστορικής διαφοράς ήταν συνεπώς 
επιχειρηματική επιλογή των διυλιστηρίων. 

82. Όπως κάθε επιχειρηματική απόφαση, έτσι και η 
επιλογή του μέσου ιστορικού όρου, θα ενείχε τους συ¬ 
νήθεις κινδύνους και αβεβαιότητες για τη συμπεριφορά 
των ανταγωνιστών καθώς και τους ειδικούς κινδύνους 
του μεγέθους που επιδιώκεται να προβλεφθεί, δεδο¬ 
μένου ότι το μέγεθος αυτό σχετίζεται κυρίως με τιμές 
ναύλων στη σχετική ναυλαγορά. Η χρήση του ιστορι¬ 
κού μέσου ορίζοντος 12 μηνών για την πρόβλεψη των 
ναύλων (και κατά συνέπεια της διαφοράς μεταξύ του 
Παλαιού και Νέου Δείκτη) δεν είναι δεδομένη για κάθε 
ανταγωνιστή στην υπό κρίση αγορά. Ιδιαίτερα δε όταν 
παρατηρούνται στοιχεία μη στασιμότητας (όπως η αυ¬ 
ξητική τάση κατά το τελευταίο δίμηνο, όπου ο μέσος 
όρος αυξήθηκε από 6 σε 9 δολλ. ΗΠΑ), τα οποία δημι¬ 
ουργούν συνθήκες αβεβαιότητας ως προς την εξέλιξη 
των τιμών και την αντίδραση των ανταγωνιστών. Συνε¬ 
πώς ο ισχυρισμός των καταγγελλομένων εταιρειών ότι 
ο ιστορικός μέσος όρος επελέγη και από τις δύο ως ο 
ασφαλέστερος τρόπος εκτίμησης για την αναμενόμενη 
διαφορά δεν ευσταθεί, ούτε δικαιολογείται από τους 
όρους λειτουργίας της υπό κρίση αγοράς. 

83. Περαιτέρω, η Επιτροπή κρίνει ότι ούτε ο τρόπος 
(μετάβαση στο Νέο Δείκτη) ούτε ο χρόνος επιβολής του 
κόστους τήρησης των αποθεμάτων μπορεί να εξηγηθεί 
ως απλή παράλληλη συμπεριφορά. Καταρχάς, το επιχεί¬ 
ρημα της ΜΟΤΟΡ ΌίΛ ότι το κόστος δεν μπορούσε να 
προϋπολογισθεί δεν ευσταθεί, διότι η μετακύλιση του 
κόστους τήρησης των αποθεμάτων ασφαλείας στον 
αγοραστή θα μπορούσε κάλλιστα να προκύψει απολο¬ 
γιστικά, όπως άλλωστε γίνονται και οι εκπτώσεις για 
διακριτές συνθήκες που δεν είναι εκ προοιμίου γνωστές 
(π.χ. εκπτώσεις όγκου). Ομοίως δεν είναι πειστικό το 
επιχείρημα των ΕΛ.ΠΕ. και ΠΕΤΡΟΛΑ ότι επέλεξαν την 
αύξηση των 6 δολλ. ΗΠΑ με βάση το κόστος των αποθη- 
κεύτρων ως ανταγωνιστικό τίμημα. Οπως προκύπτει από 
τα στοιχεία του φακέλου, στις ευρωπαϊκές χώρες που 
είχε προσδιορισθεί το κόστος τήρησης αποθεμάτων 
ασφαλείας για το ϋΑ-1 είτε από τις εταιρείες διύλισης, 
είτε από τους οργανισμούς τήρησης αποθεμάτων, αυτό 
κυμαινόταν την περίοδο αναφοράς (1.1.2003 και έπειτα) 
μεταξύ 4,27 και 5.96 ευρώ/1000 λίτρα, δηλ. 6,7 -7 δολλ. 
ΗΠΑ/ΜΤ. Εξάλλου, το περιοδικό ϋθΐ ΡυοΙ ΙηΙθΙΙί 9 βηοθ 
(13.1.2003), εκτιμούσε το κόστος αυτό στα 5 δολλ. ΗΠΑ/ 
ΜΤ, άλλως 1,5 λεπτά/γαλόνι. 

84. Είναι πράγματι απορίας άξιο πως σε μία αγορά 
όπου παρατηρούνται συχνά μετακινήσεις πελατών, οι 
καταγγελλόμενες υιοθέτησαν ακριβώς την ίδια μέθο¬ 
δο και συνεπώς την ίδια αύξηση για την κάλυψη του 
κόστους αποθεμάτων ασφαλείας, δεδομένου ότι -σύμ¬ 
φωνα με τις ίδιες τις καταγγελλόμενες - ακόμη και 


η διαφορά λίγων λεπτών μπορεί να είναι καθοριστική 
στην αγορά του αεροπορικού καυσίμου και να προκαλέ- 
σει αυξομείωση των μεριδίων αγοράς. Μη πειστικό είναι 
το επιχείρημα των ΕΛ.ΠΕ. ότι δήθεν δεν επιθυμούσαν 
να αυξήσουν το μερίδιο αγοράς τους, καθόσον η ίδια 
εταιρεία δηλώνει στη συνέχεια ότι καταβάλει προσπά¬ 
θειες να αυξήσει τις πωλήσεις της που μειώθηκαν μετά 
τη συγχώνευση με την ΠΕΤΡΟΛΑ. 

85. Εξάλλου η δημοσίευση του περιοδικού ύθΐ ΡυοΙ 
ΙπΙθΙΙίροποθ στο τεύχος της 13.1.2003 ενισχύει την πε¬ 
ποίθηση ότι, στην υπό κρίση υπόθεση, η ταυτότητα 
ενεργειών των καταγγελλομένων εταιρειών δεν ήταν 
αυθόρμητη ούτε αντικειμενικά δικαιολογημένη από 
αλλαγές των στοιχείων της αγοράς, αλλά ήταν προϊ¬ 
όν συντονισμού που εκδηλώθηκε στο τέλος του 2002 
με τις δημόσιες ανακοινώσεις που προαναφέρθηκαν. 
Στο εν λόγω περιοδικό αναφέρεται ότι «ΟγθθΙ< ΐ'θίίπβΐ'5 
3 γθ υείη 9 Ιάθ ίηίΓοάυοΙίοη οΐ 3 οοπιρυΙεοΓγ εΙΟΓαρβ ίθθ 
ίΐΌΐτι ϋβη.Ι 33 βη οχουβο Ιο βννίΐοή ϊΜθϊγ ρποίηρ Ιθπτηε 
Ιο Ιάθ ηβνν ΡΙ311’5 ρυοί3ίίοη ίοΓ Μθάίίθίτβηθβη ]θί ίυβΙ, 
ννίΐΐΊουΐ ίβοΐοπηρ ίη Ιίΐθ άίίίθΓθηοθ οί 3Γουηά $10 ρβΓ Ιοη 
ουιτθηΙΙγ Γυηηίηρ όθίννβθη ΐίΐθ οΐά 3ηά ΙΤιθ ηβνν ρυοίθ3. Τίιίε 
θίίθοίίνθίγ άουόΙθ3 ίίΐθ $5/Ιοη οίιβί'ρθ 11ΐ3ΐ Τΐ33 όθβη ννίάθΙγ 
θχρβοίθά ίο ΓθοονβΓ ίίΐθ 003Ϊ3 ίοΓ ηηθθΐίης ΕυΓορββη ΙΙηίοη 
οοηηρυΐ5θΐ·γ είΟΓβρθ ΐ'θρυίΐ'θηηθηΐβ (ύΡΙ Οοί. 21). [...] Αί ώευβ 
15 Ι30ΐ< οί ίΓ3η3ρ3ΓΘηογ οί Ιίιβ βάάίίίοηβΙ 005Ϊ5. [...] Βυί ίη 
Ογθθοθ, ΓθίίηβΓ3 3γθ πιβΙάηρ ηο αίΐθπιρί ίο ΐΌΟοηοίΙθ ίίΐθ 
άίίίβΓθηοθ όθίννθθη ίίΐθ οΐά αηά ηβνν ςυοία”. 

[Τα ελληνικά διυλιστήρια χρησιμοποιούν την εισαγωγή 
της χρέωσης για την υποχρεωτική τήρηση αποθεμάτων 
ασφαλείας από 1ης Ιανουάριου ως δικαιολογία για να 
αλλάξουν τους όρους τιμολόγησης σύμφωνα με το νέο 
δείκτη ΡΙβίί’ε χωρίς να εφαρμόζουν τη διαφορά των 
περίπου ΙΟδολλ. ΗΠΑ/ΜΤ που ισχύει τώρα μεταξύ του 
παλαιού και του νέου δείκτη. Αυτό στην πράξη διπλασι¬ 
άζει τα 5 δολλ.ΗΠΑ/ΜΤ που αναμενόταν να καλύπτουν 
το κόστος συμμόρφωσης προς τις απαιτήσεις υποχρε¬ 
ωτικής τήρησης αποθεμάτων της Ευρωπαϊκής Ένωσης 
(ϋΡΙ, 21 Οκτ.). [...] Το πρόβλημα είναι η έλλειψη διαφάνειας 
του επιπρόσθετου κόστους. [...] Αλλά στην Ελλάδα, οι 
εταιρείες διύλισης δεν κάνουν καμία προσπάθεια να 
συμφιλιώσουν τη διαφορά μεταξύ του παλαιού και του 
νέου δείκτη]. 

86. Πράγματι, η διαφορά μεταξύ των δύο δεικτών 
(παλαιού και νέου) δεν έχει καμία σχέση με το κόστος 
τήρησης των υποχρεωτικών διαθεσίμων. Ως εκ τούτου, 
η προσαρμογή στο νέο δείκτη συνιστούσε έναν αδια¬ 
φανή τρόπο κάλυψης του κόστους τήρησης αποθεμά¬ 
των ασφαλείας, εφόσον μέσω της πρακτικής αυτής δεν 
προκύπτει ποιο και πόσο είναι το πραγματικό κόστος 
τήρησης των αποθεμάτων για κάθε εταιρεία διύλισης. 
Εξάλλου, ο τρόπος που επιλέχθηκε προκειμένου να 
καλυφθεί το κόστος τήρησης των αποθεμάτων δεν 
αποτελούσε τον μοναδικό τρόπο εφαρμογής της νέας 
νομοθεσίας περί υποχρεωτικών διαθεσίμων. Το κόστος 
τήρησης των αποθεμάτων θα μπορούσε να καλυφθεί 
από την προσαρμογή της προμήθειας της εταιρείας δι¬ 
ύλισης η οποία επιβαρύνει την κάθε εταιρεία εμπορίας. 
Έτσι, θα δινόταν η δυνατότητα στους πελάτες της κάθε 
εταιρείας διύλισης να γνωρίζουν την επιβάρυνση που 
προοριζόταν να καλύψει το κόστος τήρησης των απο¬ 
θεμάτων. Αντίθετα, ο τρόπος που επιλέχθηκε από τις 
εταιρείες διύλισης απέκλεισε κάθε έννοια διαφάνειας 

και κάθε δυνατότητα λειτουργίας του ανταγωνισμού ως 
προς τη συγκεκριμένη τιμολογιακή επιβάρυνση. 

87. Ακόμη και αν υποτεθεί ότι οι εταιρείες διύλισης δεν 
γνώριζαν το κόστος τήρησης των αποθεμάτων, αυτό δεν 
δικαιολογεί την ομοιόμορφη και ταυτόχρονη απόφαση 
τους να καλύψουν το κόστος τήρησης των αποθεμάτων 
μέσω των νέων δεικτών οι οποίοι οδηγούσαν σε μία αύ¬ 
ξηση των τιμών των καυσίμων κατά περίπου 9 δολάρια 
ανά μετρικό τόνο. Η αδυναμία ή άρνηση των εταιρειών 
διύλισης να κοστολογήσουν την τήρηση των αποθε¬ 
μάτων δεν εξηγεί πώς αποφάσισαν όλες οι εταιρείες 
να καλύψουν το κόστος με μία αύξηση κατά 9 δολάρια 
ανά μετρικό τόνο, ενώ προφανώς το κόστος αυτό δεν 
μπορεί σε καμία περίπτωση να είναι το ίδιο για όλες 
τις εταιρείες διύλισης με δεδομένες τις διαφορές ως 
προς τη λειτουργία τους και το μέγεθος τους. Από τα 
στοιχεία που έχει η Γενική Διεύθυνση Ανταγωνισμού 
στη διάθεσή της προκύπτει οι εν λόγω εταιρείες έχουν 
διαφορετικά οικονομικά μεγέθη (οικονομική ισχύς, απα¬ 
σχολούμενο προσωπικό, κόστος λειτουργίας, ετήσιες 
πωλήσεις κ.α.). Η αύξηση αυτή, ομοιόμορφη για όλες τις 
εταιρείες διύλισης, είναι εξάλλου σαφώς και ανεξήγητα 
μεγαλύτερη από το κόστος της τήρησης αποθεμάτων 
όπως αυτό έχει υπολογιστεί σε άλλα ευρωπαϊκά κράτη. 
Είναι σαφές ότι η ως άνω περιγραφόμενη πρακτική των 
εταιρειών διύλισης δεν συνάδει με την πρακτική στην 
οποία θα προέβαιναν οι εταιρείες μέσα σε συνθήκες 
αποτελεσματικού ανταγωνισμού. Δεν θα μπορούσε δε 
να γίνει, αν η κάθε εταιρεία δεν είχε τη βεβαιότητα ότι 
και οι ανταγωνιστές της θα έπρατταν ανάλογα, γεγονός 
που της εξασφάλιζε ότι δεν θα υπήρχε διαρροή πελα¬ 
τών προς τους ανταγωνιστές. Είναι ενδεικτικό ότι οι 
εταιρείες διύλισης ουδόλως επιδίωξαν να διαφοροποιη¬ 
θούν ως προς τον τρόπο κάλυψης του κόστους τήρησης 
αποθεμάτων λαμβάνοντας διαφορετικά ή επιπρόσθετα 
μέτρα (για παράδειγμα μείωση των προμηθειών) προ- 
κειμένου να καταστήσουν τις τιμές τους περισσότερες 
ελκυστικές σε σύγκριση με τις τιμές των ανταγωνι- 
στριών εταιρειών. Οι διαπιστώσεις αυτές ενισχύονται 
από την κατάθεση του μάρτυρα της ΙΑΤΑ, σύμφωνα με 
τον οποίο: «εάν μάθαινε ότι δύο διυλιστήρια έχουν τις 
ίδιες τιμές για το κόστος τήρησης των αποθεμάτων, 
θα θεωρούσε ότι υπάρχει προσυνεννόηση μεταξύ των 
εταιρειών». Και περαιτέρω ότι «δεν γνωρίζει άλλη χώρα 
όπου οι τιμές είναι ίσες» (βλ. πρακτικά 953ης/8.6.2006 
συνεδρίασης της ολομέλειας της Ε.Α.). 

88. Επιπλέον, εάν η ομοιόμορφη συμπεριφορά των 
τριών εταιρειών διύλισης στο νέο δείκτη ήταν αποτέ¬ 
λεσμα απλώς παράλληλης συμπεριφοράς και όχι εναρ¬ 
μονισμένης πρακτικής εκ μέρους των τριών εταιρειών 
διύλισης, οι εν λόγω εταιρείες δεν θα μπορούσαν να 
προβούν σε προσαρμογή ταυτοχρόνως και δη την ίδια 
ημέρα στο νέο δείκτη, αλλά η μία εταιρεία θα προσάρ¬ 
μοζε την πρακτική της ακολουθώντας το παράδειγμα 
ήδη εφαρμοσθείσας πρακτικής από ανταγωνίστρια 
εταιρεία. Συνεπώς, στο πλαίσιο μιας παράλληλης συ¬ 
μπεριφοράς θα προηγούνταν οι αποφάσεις της μίας 
εταιρείας ως προς την κάλυψη του κόστους τήρησης 
των αποθεμάτων και την προσαρμογή στο νέο δείκτη 
και θα ακολουθούσαν χρονικά αντίστοιχες αποφάσεις 
και επιλογές των ανταγωνιστριών εταιρειών οι οποίες 
προσαρμόζονται στα νέα δεδομένα της αγοράς. Σε κάθε 
περίπτωση, η παράλληλη συμπεριφορά εμπεριέχει το 


στοιχείο της ελάχιστης έστω χρονικής απόστασης της 
συμπεριφοράς του ενός ανταγωνιστή από τον άλλον. 

89. Εξάλλου, η ομοιόμορφη αντίδραση των εταιρειών 
διύλισης δεν δικαιολογείται από άλλες συγκεκριμένες 
συνθήκες της εν λόγω αγοράς. Όπως ήδη έχει σημειωθεί 
παραπάνω, οι εταιρείες διύλισης δεν ήταν υποχρεωμέ¬ 
νες βάσει κάποιας νομοθετικής διάταξης να καλύψουν 
το κόστος τήρησης των αποθεμάτων ασφάλειας του 
αεροπορικού καυσίμου μέσα από την προσαρμογή στο 
νέο δείκτη. Υπό το πρίσμα αυτό, έχει σημασία και ο χρό¬ 
νος μετάβασης στο Νέο Δείκτη. Οι εταιρείες διύλισης 
λειτούργησαν ευκαιριακά, με την έννοια ότι με κοινή και 
συνειδητή επιχειρηματική επιλογή εφήρμοσαν το Νέο 
Δείκτη από 1.1.2003 ώστε να συμπέσει χρονικά με την 
έναρξη της υποχρεωτικής τήρησης αποθεμάτων. 

90. Τα προεκτεθέντα στοιχεία, εκτιμώμενα εν συν- 
δυασμώ και στο σύνολό τους, αξιολογούνται από την 
Επιτροπή ως σοβαρά, συγκλίνοντα και επαρκή για την 
απόδειξη ύπαρξης εναρμονισμένης πρακτικής. Τόσο από 
την εξέταση των συνθηκών της σχετικής αγοράς όσο 
και των οικονομικών μεγεθών και των συνθηκών λει¬ 
τουργίας και διαμόρφωσης τιμών των καταγγελλομένων 
επιχειρήσεων προκύπτει ότι η ομοιόμορφη συμπεριφορά 
δεν είναι άλλως δικαιολογημένη, παρά αποδίδεται απο¬ 
κλειστικά και μόνο στην έμπρακτη συνεννόηση μεταξύ 
των εταιρειών διύλισης και στη διαμόρφωση εκ μέρους 
τους εναρμονισμένης πρακτικής, της οποίας πληρού- 
νται όλα τα στοιχεία.Έχοντας δε, ως αποτέλεσμα, την 
αισθητή νόθευση και περιορισμό του ελεύθερου αντα¬ 
γωνισμού στη σχετική αγορά, η σύμπτωση βούλησης για 
ταυτόχρονη αύξηση και ενιαία διαμόρφωση των τιμών, 
σε βάρος των εταιρειών εμπορίας και τελικά σε βάρος 
των καταναλωτών, από τις καθών επιχειρήσεις, συνιστά 
εναρμονισμένη πρακτική που εμπίπτει στην απαγόρευση 
του άρθρου 1 παραγρ. 1 εδ. α του ν. 703/1977. 

ν.4. ΠΡΑΚΤΙΚΕΣ ΠΟΥ ΣΥΝΔΕΟΝΤΑΙ ΜΕ ΤΟΝ ΠΕΤΡΕ¬ 
ΛΑΙΑΓΩΓΟ ΑΣΠΡΟΠΥΡΓΟΥ-ΣΠΑΤΩΝ 

91. Όπως ήδη εκτέθηκε ανωτέρω, από το Φεβρουάριο 
του 2004 τα αεροπορικά καύσιμα μεταφέρονται στον 
Αερολιμένα Αθηνών κατά κύριο λόγο μέσω του πετρε¬ 
λαιαγωγού Ασπροπύργου-Σπάτων, ενώ μικρές ποσότη¬ 
τες διακινούνται με βυτιοφόρα. Ο αγωγός αυτός ανήκει 
στην «Εταιρεία Αγωγού Καυσίμων Αεροδρομίου Αθηνών 
Α.Ε.» στη μετοχική σύνθεση της οποίας συμμετέχουν τα 
ΕΛ.ΠΕ. με ποσοστό 50%, η ΜΟΤΟΡ ΟΙΛ με ποσοστό 16%, 
ο «Διεθνής Αερολιμένας Αθηνών» με ποσοστό 17% και η 
«Ολυμπιακή Αεροπορία Α.Ε.» με ποσοστό επίσης 17%. Το 
θεσμικό πλαίσιο λειτουργίας του αγωγού καθορίζεται 
στο άρθρο 25 του ν. 3054/2002. 

92. Σύμφωνα με την έρευνα της Γ.Δ.Α, οι καθών συ¬ 
νήψαν, ενόψει της λειτουργίας του αγωγού, συμφωνία 
αμοιβαίας αγοραπωλησίας (εξυπηρέτησης) για εφοδι¬ 
ασμό των φορολογικών αποθηκών που κάθε εταιρεία 
διατηρεί στις εγκαταστάσεις της άλλης. Στο πλαίσιο 
της συμφωνίας αυτής, οι εταιρείες εμπορίας-πελάτες 
της ΜΟΤΟΡ ΟΙΛ που προμηθεύονται καύσιμο με προ¬ 
ορισμό τα Σπάτα, εξυπηρετούνται για λογαριασμό της 
ΜΟΤΟΡ ΟΙΛ με καύσιμο που διαθέτει η ΕΛ.ΠΕ, ενώ η 
ΜΟΤΟΡ ΟΙΛ διαθέτει ίσες ποσότητες για λογαριασμό 
της ΕΛ.ΠΕ στην ΕΚΟ-ΕΛΔΑ από τους Αγίους Θεοδώρους 
με δεξαμενόπλοια για τον εφοδιασμό από αυτήν άλλων 
αερολιμένων (Ρόδος, Κρήτη, κ.λ.π). Η τιμή την οποία χρέ¬ 
ωνε η ΕΛ.ΠΕ στη ΜΟΤΟΡ ΟΙΛ για το 2004, είναι ίση με 

το μέσο όρο των τιμών ΡΙαΙΙ’ε ΗίρΙπ Ροό Μοά για φορτία 
ύθΐ Ανίαίίοη ΡυοΙ (265,23 δολ/κυβικό μέτρο) που έχουν 
δημοσιευτεί το προηγούμενο ημερολογιακό έτος (2003) 
και παρέμεινε η ίδια για όλο το διάστημα του έτους. Η 
συμφωνία αυτή δεν έχει γνωστοποιηθεί στην Επιτροπή 
Ανταγωνισμού και συνεπώς δεν έχουν αξιολογηθεί ούτε 
το αντικείμενό της, ούτε τα αποτελέσματα της υπό το 
πρίσμα των κανόνων του ελεύθερου ανταγωνισμού. 

93. Περαιτέρω, όπως προέκυψε από τα στοιχεία του 
φακέλου και ιδίως το Υπόμνημα της ΕΛ.ΠΕ. (σελ. 48), στα 
τέλη του 2003 «οι αρμόδιοι της ΕΑΚΑΑ», η ΕΛ.ΠΕ. και οι 
εταιρείες εμπορίας προέβησαν σε συμφωνίες σχετικά 
με τον τρόπο τιμολόγησης του διακινούμενου μέσω του 
αγωγού καυσίμου. Ομοίως και η ΜΟΤΟΡ ΟΙΛ συνομολο¬ 
γεί ότι υπήρξαν επαφές μεταξύ εταιρειών εμπορίας και 
διυλιστηρίων για την αλλαγή της μεθόδου τιμολόγησης 
(Υπόμνημα, σελ. 31). Η Γ.Δ.Α. διαπιστώνει, από την αυ- 
τεπάγγελτη έρευνα της, ότι οι δύο καταγγελλόμενες 
εταιρείες υιοθέτησαν από 1.1.2004 ίδια μέθοδο υπολο¬ 
γισμού της τιμής και ίδια προμήθεια -συμπεριλαμβανο¬ 
μένων και των λοιπών επιβαρύνσεων- για τις πωλήσεις 
μέσω αγωγού. Επίσης, η Γ.Δ.Α. διαπιστώνει ότι οι ως 
άνω εταιρείες προέβησαν σε ταυτόχρονη αλλαγή της 
προμήθειας (ρΐΌπιίυπι) που χρεώνουν τις εταιρείες εμπο¬ 
ρίας αεροπορικών καυσίμων στις νέες τους συμβάσεις 
για το 2004, η οποία υπολογίζεται σε ετήσια και όχι σε 
τριμηνιαία βάση. 

94. Η άνω συμφωνία που φέρεται να έλαβε χώρα 
στα τέλη του 2003 δεν γνωστοποιήθηκε στην Επιτροπή 
Ανταγωνισμού και συνεπώς δεν καθίσταται δυνατόν να 
αξιολογηθούν το αντικείμενο και τα αποτελέσματά της 
με βάση τους κανόνες του ελεύθερου ανταγωνισμού. 

95. Οι τυχόν συμφωνίες και πρακτικές που έλαβαν 
χώρα μεταξύ επιχειρήσεων που δραστηριοποιούνται 
στον τομέα της παραγωγής, εμπορίας και διακίνησης 
πετρελαιοειδών και συνδέονται με την λειτουργία του 
αγωγού Ασπροπύργου-Σπάτων είναι ανεξάρτητες από 
την εξεταζόμενη εδώ παράβαση, η οποία συνίσταται 
στην εναρμονισμένη κάλυψη του κόστους τήρησης των 
αποθεμάτων ασφάλειας μέσω της μετάβασης στο νέο 
δείκτη ΡΙαΙΙ’ε. Για το λόγο αυτό, κρίνεται ότι πρέπει 
να αποτελέσουν αντικείμενο περαιτέρω διερεύνησης 
για να διαπιστωθεί κατά πόσον υπάρχει ευρύτερος συ¬ 
ντονισμός της τιμολογιακής πολιτικής στον τομέα των 
αεροπορικών καυσίμων. 

96. Για τους λόγους αυτούς και δεδομένης της ανε¬ 
πάρκειας των στοιχείων που έχει στη διάθεσή της, η 
Επιτροπή καλεί τη Γ ενική Διεύθυνση να υποβάλει αυ¬ 
τοτελή εισήγηση, εντός δύο μηνών από την έκδοση της 
παρούσας απόφασης, επί των εν λόγω συμφωνιών και 
πρακτικών καθώς και επί των συνεπειών της λειτουρ¬ 
γίας του αγωγού στην τιμολόγηση των αεροπορικών 
καυσίμων. 

ν.5. ΕΠΙΒΑΛΛΟΜΕΝΕΣ ΚΥΡΩΣΕΙΣ 

97. Σύμφωνα με το άρθρο 9 του ν. 703/1977 παρ.1 και 

2 : 

«1. Η Επιτροπή Ανταγωνισμού αν, μετά από σχετική 
έρευνα που διεξάγεται είτε αυτεπαγγέλτως είτε κατό¬ 
πιν καταγγελίας ή αίτησης του Υπουργού Ανάπτυξης, 
διαπιστώσει παράβαση της παρ. 1 του άρθρου 1 και των 
άρθρων 2, 2α και 5 ή των άρθρων 81 και 82 της Συνθήκης 
της Ευρωπαϊκής Κοινότητας, μπορεί με απόφασή της: 


α) να υποχρεώσει τις ενδιαφερόμενες επιχειρήσεις ή 
τις ενώσεις επιχειρήσεων να παύσουν την παράβαση 
και να παραλείπουν αυτή στο μέλλον, 
β) να αποδέχεται, εκ μέρους των ενδιαφερομένων 
επιχειρήσεων ή ενώσεων επιχειρήσεων, την ανάληψη 
δεσμεύσεων, με τις οποίες θα παύει η παράβαση, και 
να καθιστά τις δεσμεύσεις αυτές υποχρεωτικές για τις 
επιχειρήσεις, 

γ) να επιβάλει μέτρα συμπεριφοράς ή διαρθρωτικού 
χαρακτήρα, τα οποία πρέπει να είναι αναγκαία και πρό¬ 
σφορα για την παύση της παράβασης και ανάλογα με 
το είδος και τη βαρύτητα αυτής. Μέτρα διαρθρωτικού 
χαρακτήρα επιτρέπεται να επιβάλλονται μόνο στην 
περίπτωση που είτε δεν υφίστανται εξίσου αποτελε¬ 
σματικά μέτρα συμπεριφοράς είτε όλα τα εξίσου απο¬ 
τελεσματικά μέτρα συμπεριφοράς είναι ενδεχομένως 
οχληρότερα από τα μέτρα διαρθρωτικού χαρακτήρα, 
δ) να απευθύνει συστάσεις σε περίπτωση παράβα¬ 
σης των άρθρων 1, 2 και 2α, όπως προστίθενται με 
τον παρόντα ν. 703/1977 και να απειλήσει πρόστιμο ή 
χρηματική ποινή ή και τα δύο, σε περίπτωση συνέχισης 
ή επανάληψης της παράβασης, 
ε) να θεωρήσει ότι κατέπεσε το πρόστιμο ή η χρηματι¬ 
κή ποινή ή και τα δύο, όταν με απόφασή της βεβαιώνεται 
η συνέχιση ή επανάληψη της παράβασης, 
στ) να επιβάλει πρόστιμο στις επιχειρήσεις ή ενώσεις 
επιχειρήσεων που υπέπεσαν στην παράβαση. 

2. Το κατά την προηγούμενη παράγραφο επιβαλλό¬ 
μενο ή απειλούμενο πρόστιμο μπορεί να φτάνει μέχρι 
ποσοστού δεκαπέντε τοις εκατό (15%) των ακαθάριστων 
εσόδων της επιχείρησης της τρέχουσας ή της προη¬ 
γούμενης της παράβασης χρήσης. Για τον καθορισμό 
του ύψους του προστίμου πρέπει να λαμβάνονται υπόψη 
η σοβαρότητα και η διάρκεια της παράβασης. Η κατά 
την προηγούμενη παράγραφο προβλεπόμενη χρηματική 
ποινή ανέρχεται μέχρι του ποσού των δέκα χιλιάδων 
(10.000) ευρώ για κάθε ημέρα καθυστέρησης συμμόρ¬ 
φωσης προς την απόφαση και από την ημερομηνία που 
θα ορίσει η απόφαση.» 

98. Η εναρμονισμένη πρακτική των εταιρειών διύλισης 
είχε ως περιεχόμενο τον καθορισμό τιμών που αποτε¬ 
λεί μία από τις ουσιώδεις παραβάσεις του άρθρου 1 
του ν. 703/1977 και ρητά αναφέρεται στο άρθρο αυτό. 
Η εναρμόνιση έλαβε χώρα το Δεκέμβριο του 2002 και 
υλοποιήθηκε από τα μέρη την 1.1. 2003. Σύμφωνα δε με 
τα στοιχεία που έχει η Επιτροπή στη διάθεσή της για 
τη θεμελίωση της διάρκειας της παράβασης, η ως άνω 
περιγραφόμενη εναρμονισμένη πρακτική διήρκησε του¬ 
λάχιστον ένα έτος, ήτοι το έτος 2003, για τις εταιρείες 
ΕΛ.ΠΕ και ΜΟΤΟΡ ΟΪΛ και τουλάχιστον εννέα (9) μήνες 
για την εταιρεία ΠΕΤΡΟΛΑ μέχρι δηλ. τη συγχώνευσή 
της με την ΕΛ.ΠΕ. Σε κάθε περίπτωση, η τιμολογιακή 
πολιτική των καταγγελομένων και ενδεχομένως και των 
λοιπών εταιρειών που δραστηριοποιούνται στην αγορά 
του αεροπορικού καυσίμου παραμένει εξεταστέα για 
το μεταγενέστερο χρονικό διάστημα, στο πλαίσιο της 
εισήγησης που θα καταθέσει η Γ.Δ.Α. για τις συναφείς 
με τον αγωγό πρακτικές. 

99. Επειδή η παύση ή/και η μη επανάληψη στο μέλλον 
μίας τέτοιας παράβασης δεν είναι στην πράξη δυνατή 
αν δεν προσδιορίσει κάθε εταιρεία διύλισης αυτόνομα 
και ανεξάρτητα το κόστος τήρησης αποθεμάτων, είναι 
αναγκαίο να επιβληθεί στις εν λόγω εταιρείες υποχρέ- 

ωση προσδιορισμού του ως άνω κόστους προύπολογι- 
στικά και απολογιστικά. 

100. Περαιτέρω, δεδομένου ότι η διαπιστωθείσα 
εναρμονισμένη πρακτική είχε περιεχόμενο τον καθορι¬ 
σμό τιμών, πρέπει να επιβληθεί στις καταγγελλόμενες 
επιχειρήσεις πρόστιμο. Σύμφωνα με το άρθρο 9 του 
ν. 703/1977 για τον καθορισμό του ύψους του προστίμου 
πρέπει να λαμβάνεται υπόψη και η διάρκεια της παρά¬ 
βασης εκτός από τη σοβαρότητά της. 

101. Στην από 12.5.2006 ανακοίνωσή της, η Επιτροπή 
Ανταγωνισμού καθόρισε κατευθυντήριες γραμμές για 
τη μέθοδο υπολογισμού του προστίμου, με σκοπό τη 
διασφάλιση της διαφάνειας και της αντικειμενικότητας 
κατά την άσκηση της διακριτικής ευχέρειας που της έχει 
απονείμει ο νομοθέτης για τον καθορισμό του ύψους 
των προστίμων. Η Επιτροπή κρίνει ότι η εφαρμογή των 
ανωτέρω κατευθυντηρίων γραμμών είναι δυνατή στην 
παρούσα υπόθεση. Εν τούτοις εν προκειμένω ο υπολο¬ 
γισμός του προστίμου βάσει των κατευθυντηρίων γραμ¬ 
μών καταλήγει για κάθε επιχείρηση σε πρόστιμο κατά 
πολύ υψηλότερο από εκείνο που θα προέκυπτε βάσει 
του προηγουμένου συστήματος υπολογισμού. Για τον 
ανωτέρω λόγο, η Επιτροπή κρίνε ότι πρέπει να εφαρ¬ 
μοστεί η επιεικέστερη μέθοδος, δεδομένης της έναρξης 
της συζήτησης της υπόθεσης πριν από την υιοθέτηση 
της εν λόγω ανακοίνωσης και του γεγονότος ότι οι κα- 
ταγγελόμενες δεν είχαν επαρκή χρόνο να την λάβουν 
υπόψη κατά την προετοιμασία της υπεράσπισής τους. 

102. Η παράβαση είναι ιδιαιτέρως σοβαρή διότι αφορά 
οριζόντια σύμπραξη καθορισμού τιμών, η οποία ρητώς 
προβλέπεται στο άρθρο 1 του ν. 703/1977/Ελαβε χώρα 
μεταξύ δύο εταιρειών με μεγάλη οικονομική δύναμη οι 
οποίες καλύπτουν ποσοστό 90% της εγχώριας ζήτησης 
και επεκτείνεται γωγραφικώς στο σύνολο της ελληνι¬ 
κής επικράτειας. Η παράβαση διήρκησε τουλάχιστον 
ένα έτος. 

103. Με βάση τα παραπάνω, η Επιτροπή θεωρεί εύλογο 
να καθορισθεί το πρόστιμο σε ποσοστό 5% για τις εται¬ 
ρείες ΕΛ.ΠΕ. και ΜΟΤΟΡ ΟΪΛ και 3% για την εταιρεία ΠΕ¬ 
ΤΡΟΛΑ επί του κύκλου εργασιών της προηγούμενης της 
παράβασης χρήσης στην εγχώρια αγορά αεροπορικού 
καυσίμου, δηλαδή του κύκλου εργασιών της χρήσης του 
έτους 2002 στην ελληνικής αγοράς των αεροπορικών 
καυσίμων, δεδομένου ότι δεν αποδεικνύεται διάρκεια 
της παράβασης μεγαλύτερη του ενός έτους και η σχε¬ 
τική αγορά προϊόντος είναι σχετικά μικρού μεγέθους. 
Ενόψει αυτών, πρέπει να καθοριστεί το πρόστιμο σε 
4.890.609 ευρώ για την ΕΛ.ΠΕ, σε 2.453.812 ευρώ για την 
ΠΕΤΡΟΛΑ, η οποία έχει απορροφηθεί από την ΕΛ.ΠΕ το 
Σεπτέμβριο του 2003 και συνεπώς η τελευταία καθίστα¬ 
ται υπεύθυνη για την πληρωμή του ανωτέρω προστίμου 
και σε 1.591.219 ευρώ για τη ΜΟΤΟΡ ΟΪΛ. 

104. Κατά την κρίση της Επιτροπής δεν συντρέχουν 
ελαφρυντικές περιστάσεις που να συνηγορούν υπέρ της 
μείωσης των ανωτέρω προστίμων. Τα εν λόγω πρόστιμα 
δεν υπερβαίνουν το προβλεπόμενο από το άρθρο 9 παρ. 
2 του ν. 703/1977, όπως ισχύει, ανώτατο όριο (15%) που 


αντιστοιχεί στον κύκλο εργασιών της προηγούμενης 
της παραβάσης χρήσης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Λ. Υποχρεώνει τις εταιρείες ΕΛ.ΠΕ. και ΜΟΤΟΡ ΟΪΛ 
να παύσουν την στο ως άνω σκεπτικό της παρούσας 
απόφασης αναφερόμενη παράβαση και να παραλείπουν 
αυτήν στο μέλλον. Γ ια το σκοπό αυτό, οι ως άνω εται¬ 
ρείες υποχρεούνταί: 

α) Να υπολογίζουν, για κάθε ένα από τα επόμενα τρία 
έτη, το κόστος, που συνεπάγεται για κάθε μία από αυτές 
ξεχωριστά και ανεξάρτητα η συμμόρφωση προς την 
υποχρέωση τήρησης αποθεμάτων ασφαλείας αεροπο¬ 
ρικού καυσίμου, αρχής γενομένης ενενήντα (90) ημέρες 
από την κοινοποίηση της παρούσας απόφασης 

β) Να τηρούν, για κάθε ένα από τα επόμενα τρία έτη, 
απολογιστικά στοιχεία κόστους τήρησης αποθεμάτων 
ασφαλείας αεροπορικού καυσίμου, αρχής γενομένης 
ενενήντα (90) ημέρες από την κοινοποίηση της παρού¬ 
σας απόφασης 

γ) Να γνωστοποιήσουν την παρούσα απόφαση στις 
εταιρείες εμπορίας με τις οποίες κάθε μία (ΕΛ.ΠΕ. και 
ΜΟΤΟΡ ΟΪΛ) συναλλάσεται στην ελληνική αγορά αερο¬ 
πορικού καυσίμου εντός τριάντα (30) ημερών από την 
κοινοποίηση της παρούσας απόφασης. 

Σε περίπτωση μη συμμόρφωσης προς οποιαδήποτε από 
τις προαναφερόμενες υποχρεώσεις (υπό α, β και γ), απειλεί 
με χρηματική ποινή δέκα χιλιάδων ευρώ (10.000 €) σε κάθε 
μία από τις εταιρείες και για κάθε ημέρα μη συμμόρφωσης 
από την παρέλευση του ανωτέρου προβλεπομένου χρόνου 
συμμόρφωσης. 

Β. Επιβάλλει στην εταιρεία ΕΛ.ΠΕ. πρόστιμο ύψους 
τεσσάρων εκατομμυρίων οκτακόσιων ενενήντα χιλιά¬ 
δων και εξακοσίων εννέα ευρώ (4.890.609€) για τη δική 
της συμμετοχή στην προαναφερθείσα εναρμονισμένη 
πρακτική, καθώς και πρόστιμο ύψους δύο εκατομμυρίων 
τετρακοσίων πενήντα τριών χιλιάδων και οκτακόσιων 
δώδεκα ευρώ (2.453.812€) για τη συμμετοχή στην ίδια 
εναρμονισμένη πρακτική της ΠΕΤΡΟΛΑ, της οποίας τα 
ΕΛ.ΠΕ. αποτελούν λειτουργικό και οικονομικό διάδοχο, 
ήτοι συνολικά ποσό επτά εκατομμυρίων τριακοσίων 
σαράντα τεσσάρων χιλιάδων και τετρακοσίων είκοσι 
ένα ευρώ (7.344.421€). 

Γ. Επιβάλλει στην εταιρεία ΜΟΤΟΡ ΟΪΛ πρόστιμο 
ύψους ενός εκατομμυρίου πεντακοσίων ενενήντα μία 
χιλιάδων και διακοσίων δεκαεννέα ευρώ (1.591.219 €). 
για τη συμμετοχή της στην προαναφερθείσα εναρμο¬ 
νισμένη πρακτική. 

Η απόφαση εκδόθηκε στις 5 Φεβρουάριου 2007. 

Η απόφαση να δημοσιευθεί στην Εφημερίδα της Κυ- 
βερνήσεως, σύμφωνα με το άρθρο 26 παρ. 7 του Κα¬ 
νονισμού Λειτουργίας και Διαχείρισης της Επιτροπής 
Ανταγωνισμού (ΦΕΚ 1890/Β/29.12.2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2007 
Ο Πρόεδρος 

ΣΠΥΡΙΔΩΝ ΖΗΣΙΜΟΠΟΥΛΟΣ 

